title: Channing Tatum

text: Tatum harrasti nuorena paljon urheilua. Hän pelasi amerikkalaista jalkapalloa, tavallista jalkapalloa sekä harrasti yleisurheilua ja taistelulajeja. Tatum vietti suurimman osan teini-iästään Tampassa, Floridassa, jossa hän kävi Gaither High Schoolia ennen opiskeluaan Tampa Catholic High Schoolissa. Tatum valmistui vuonna 1998 ja hänet äänestettiin koulunsa urheilullisimmaksi. Myöhemmin Tatum sai jalkapallostipendin Glenville State Collegeen Glenvilleen, Virginiaan, mutta ei jaksanut keskittyä jalkapalloon. Tatum palasi kotiinsa ja alkoi työskennellä satunnaisissa työpaikoissa ennen muuttoaan Miamiin, jossa mallien etsijä löysi hänet.


title: Channing Tatum

text: Tatum palkattiin tanssijaksi Ricky Martinin ”She Bangs” -musiikkivideolle koe-esiintymisen jälkeen Orlandossa, Floridassa; hänelle maksettiin työstä 400 dollaria. Tatum työskenteli mallina muun muassa Emporio Armanilla, Nauticalla, Dolce & Gabbanalla ja Abercrombie & Fitchillä. Pian hän kuitenkin muutti suuntauksensa televisiomainoksiin, mainostaen muun muassa Mountain Dew’ta ja Pepsiä. Tatum työskenteli myös silloin tällöin mallina mainosten ohella esiintyen muun muassa "Vogue"-lehdessä. Lokakuussa 2001 Tatum äänestettiin listalle ”50 kaikkein kauneinta kasvoa”.


title: Channing Tatum

text: Tatum on sanonut malliuran auttaneen häntä elämässään: ”Se on tehnyt minun ja perheeni elämän paljon helpommaksi, koska en ole ikinä tiennyt mitä haluan tehdä ja nyt heidän ei tarvitse enää huolehtia siitä. Olen voinut tutkia elämää ja olen saanut tietää, että rakastan taidetta, kirjoittamista, näyttelemistä ja kaikkea mitä tajuan. Ja minulle on annettu mahdollisuus lähteä pois ja nähdä maailmaa ja nähdä kaikkea. Kaikki eivät saa sitä mahdollisuutta”.


title: Channing Tatum

text: Vuonna 2004 Tatum aloitti näyttelijän uransa esiintyen yhdessä "C.S.I. Miamin" jaksossa. Hänen ensimmäinen elokuvaroolinsa oli elokuvassa "Pelimies Carter", jossa hän näytteli Jason Lyleä, nokkelaa koripalloilijaa. Hänen vastanäyttelijänsä oli Samuel L. Jackson. Samana vuonna Tatum sai roolin motocross-elokuvassa "Supercross" ja elokuvassa "Havoc". Vaikka Tatum on sanonut rakastavansa työtään mallina, hän otti taukoa mallimaailmasta keskittyäkseen näyttelemiseen.


title: Channing Tatum

text: Tatumin piti näytellä Gambiittia elokuvassa "", mutta hahmo poistettiin kokonaan elokuvasta eikä hän saanutkaan roolia. Elokuvan tuottaja, Lauren Shuler Donner, kuitenkin kysyi Tatumia toiseen tuottamaansa elokuvaan ja niin hänet palkattiin komediaan "She’s the Man", jossa hän näyttelee Duke Orsinoa.


title: Channing Tatum

text: Samana vuonna Tatum pääsi suuremman yleisön tietoisuuteen tanssiaiheisessa romanttisessa elokuvassa "Step Up", jossa hän näytteli hiphop-tanssijaa vastanäyttelijänään Jenna Dewan. Myöhemmin samana vuonna Tatum näytteli elokuvassa "Queens – kovat korttelit" yhdessä Robert Downey Jr:n ja Shia LaBeoufin kanssa.


title: Channing Tatum

text: Vuonna 2008 Tatum näytteli Kimberly Peircen elokuvassa "Stop-Loss", joka kertoo sotilaista, jotka ovat palaamassa kotiin Irakin sodasta, ja Stuart Townsendin elokuvassa "Battle in Seattle".


title: Channing Tatum

text: Tatum ja Dito Montiel, jotka työskentelivät yhdessä elokuvassa "Queens – kovat korttelit" näyttelivät yhdessä myös elokuvassa "Fighting". Tatum näytteli elokuvassa Shawn MacArthuria. Vuonna 2015 Channing Tatum näytteli Magic Miken jatko-osassa "Magic Mike XXL". Lisäksi Tatum tunnetaan rooleistaan muun muassa toimintakomediassa "21 Jump Street" (2012) ja sen jatko-osassa "22 Jump Street" (2014), psykologisessa trillerissä "Side Effects" (2013) ja toimintaelokuvassa "White House Down" (2013).


title: Channing Tatum

text: Vuonna 2005 Tatum tapasi Jenna Dewanin "Step Upin" kuvauksissa. Pari alkoi seurustella pian kuvausten loputtua ja kihlautui syyskuussa 2008 Mauilla, Havaijilla. Pari avioitui kesällä 2009 ja heidän esikoistyttärensä Everly syntyi Lontoossa vuonna 2013. He ilmoittivat eroavansa huhtikuussa 2018.


title: Ford Mondeo

text: Ford Mondeo on Fordin vuodesta 1993 lähtien valmistama ylemmän keskiluokan automalli, joka esiteltiin Euroopassa Ford Sierran seuraajaksi. Aasiassa ja Oseaniassa malli korvasi Ford Telstarin. Nimi "Mondeo" tulee latinankielisestä sanasta "mundus", joka tarkoittaa maailmaa.


title: Ford Mondeo

text: Mondeon ensimmäinen sukupolvi esiteltiin tammikuussa 1993. Mukana kehitystyössä oli Yhdysvaltojen Ford, joka myi autoa nimillä Ford Contour ja Mercury Mystique. Mallia valmistettiin edeltäjänsä Sierran tavoin Belgian Genkissä. Kooltaan auto ei ollut kasvanut Sierraan verrattuna, vaan takaistuintilat olivat jopa ahtaammat. Lisääntynyt leveys meni turvallisuuden parantamiseen, johon oli kiinnitetty uudessa mallissa paljon huomiota. Vuoden 1997 Euro NCAP -kolaritestin tulos jäi kuitenkin vaatimattomaan kahteen ja puoleen tähteen. Mondeo valittiin Vuoden Autoksi Euroopassa 1994.


title: Ford Mondeo

text: Korimallit olivat Sierran tapaan neliovinen sedan, viisiovinen hatchback ja farmari, jonka tavaratila oli luokkansa suurimpia. Mondeon bensiinimoottorit olivat Escortissa edellisvuonna esiteltyä Zetec-sarjaa. Aluksi saatavana oli 1,8- (115 hv) ja 2,0-litraiset (130 hv) versiot. Syksyllä 1993 tulivat 1,6-litrainen Zetec (90 hv) ja turbodiesel, joka oli 1,8-litrainen (90 hv) ja edusti ajanmukaista tekniikkaa. Automaattivaihteiston sai vain 2,0-litraiseen bensiinimoottoriin.


title: Ford Mondeo

text: Mondeon perusmalli CLX oli melko hyvin varusteltu. Varusteina oli muun muassa tuolloin vielä harvinainen kuljettajan turvatyyny, turvavöiden esikiristimet, sivutörmäyssuojat, keskuslukitus, ohjauspyörän etäisyys- ja korkeussäätö, ohjaustehostin, sisävalon viive, plyysiverhoilu, kaksiosainen takaselkänoja ja sävylasit.


title: Ford Mondeo

text: GLX-mallissa oli lisäksi sähköikkunat edessä, lämmitettävät sähköpeilit, takaistuimen keskikyynärnoja, kuljettajan istuimen sähkötoiminen korkeussäätö ja säädettävä tihkukytkin.


title: Ford Mondeo

text: Paras varustelu oli Mondeo S:ssä. Siinä oli GLX:n lisäksi lämmitettävä tuulilasi sekä pesusuuttimet, urheilullinen jousitus ja takaspoileri. S-malli oli saatavana ainoastaan viisiovisena.


title: Ford Mondeo

text: Puskurin musta suojalista vaihtui korinväriseksi helmikuussa 1994.


title: Ford Mondeo

text: Syksyllä 1994 mallistoa täydensi Mondeo 24V, jonka 2,5 litran V6:ssa oli tehoa 170 hevosvoimaa. Vakiovarusteina 24V:ssä oli ABS-jarrut, luistonesto, nahkaverhoiltu ohjauspyörä, sähköikkunat edessä, urheilulliset istuimet, 15 tuuman pyörät ja sedanissa punainen paneeli takavalojen välissä. 24V-mallin sai myös uudella Ghia-varustelulla, jossa oli kromattu etusäleikön kehys ja puujäljitelmäkoristeet kojelaudassa. Ovenkahvat ja ulkopeilit olivat korinvärisiä. Varusteina oli vakionopeudensäädin, ilmastointi, ajotietokone ja sähköikkunat takana.


title: Ford Mondeo

text: Kevään 1995 uutuus oli nelivetoinen Mondeo 4×4, jossa oli 2,0 litran moottori. Nelivetojärjestelmä perustui viskokytkimeen. Vakiona oli ABS-jarrut, luistonesto ja 15-tuumaiset pyörät. Muilta osin varustelu oli CLX-tasoa vastaava. Samaan aikaan esiteltiin myös säästömalli Fashion, jonka erotti puuttuvista kylkilistoista. Varustelusta oli karsittu kierroslukumittari, kuljettajan istuimen kallistussäätö, tavaralokero ja etuistuinten selkänojien säilytystaskut. Muihin malleihin tuli samaan aikaan vakioksi sumuvalot ja ajonestolaite.


title: Ford Mondeo

text: Helmikuussa 1996 tulivat markkinoille Delta-mallit. Niissä oli uudet verhoilukankaat, ABS-jarrut, 15 tuuman pyörät ja korinväriset ulkopeilit. GLX:n varustukseen lisättiin nahkaverhoiltu ohjauspyörä ja keskuslukituksen kauko-ohjaus.


title: Ford Mondeo

text: Lokakuussa 1996 Mondeo koki perusteellisen uudistumisen, ja joissain yhteyksissä puhutaan auton toisesta sukupolvesta. Teknisistä muutoksista tärkeimmät kohdistuivat alustaan, jonka myötä Mondeon ajo-ominaisuudet siirtyivät nyt luokan huipulle. Vaihteensiirto muuttui kaapelivälitteiseksi, välityssuhteita pidennettiin ja kytkin oli uusi. Turvallisuuden parantamiseksi koria jäykistettiin ja takaistuimen keskipaikalle tuli pääntuki ja kolmipisteturvavyö.


title: Ford Mondeo

text: Ahtaaksi moititulle takaistuimelle saatiin neljä senttimetriä lisää jalkatilaa ohentamalla etuistuinten selkänojia. Ulkonäöllisillä muutoksilla Mondeon ulkonäköä saatiin reilusti alkuperäistä tuoreemmaksi. Keulan uusi ovaalimainen ilme oli samanlainen kuin vuotta aiemmin uudistuneessa Escortissa. Mittaristoon lisättiin asiakkaiden toivoma polttoaineen merkkivalo. Sedanin ja viistoperän takavalot muuttuivat aiempaa suuremmiksi ja persoonallisemmiksi.


title: Ford Mondeo

text: CLX:n verhoilu ei enää ollut plyysiä, mutta varustelua oli täydennetty radiolla. GLX-varustelu oli täysin entisellään. Uusi varustetaso oli GT, jossa oli muun muassa 16 tuuman kevytmetallivanteet, urheilullinen jousitus, osittain nahkaverhoillut istuimet, luistonesto ja kauko-ohjattu keskuslukitus. Ghian puujäljitelmäkoristeet olivat uudistuneessa kojelaudassa siirtyneet keskikonsolista ylemmäksi. Ilmastointi oli nyt automaattinen ja keskuslukitus kauko-ohjattava. GLX ja GT saivat ilmastoinnin vakiovarusteeksi maaliskuussa 1998.


title: Ford Mondeo

text:
Vuonna 1999 verhoilukankaat uusittiin ja värivalikoima laajentui. Uutta oli myös CD-soitin GT- ja Ghia-malleissa. GLX:n kauko-ohjattava keskuslukitus karsittiin.
Viimeiset ulkonäölliset uudistuksensa toisen sukupolven Mondeo koki elokuussa 1999, kun maskin kromikehys vaihtui korinväriseen Ghia-mallia lukuun ottamatta. Kaikkiin malleihin tuli sivuturvatyynyt ja 1,6-litraisia lukuun ottamatta luistonesto oli vakiovarusteena. 1,6 litran moottorin teho nousi 95 hevosvoimaan.


title: Ford Mondeo

text: Perusmalli oli nyt Ambiente, jossa oli muun muassa radio ja sähköikkunat edessä. Kilpailijoihin verrattuna varustelu oli melko niukka. Ambiente Plus -mallissa oli lisäksi manuaali-ilmastointi, lämmitettävät sähköpeilit, nahkaverhoiltu ohjauspyörä, korinväriset peilit ja kuljettajan istuimen sähkötoiminen korkeussäätö.


title: Ford Mondeo

text: Trend-varusteluun kuului 16 tuuman kevytmetallivanteet, kojelaudan alumiinikoristeet ja laadukkaammat stereot CD-soittimineen. Ghiassa oli ajotietokone, automaatti-ilmastointi, lämmitettävä tuulilasi, plyysiverhoilu ja sähköikkunat takana, muttei kuitenkaan kevytmetallivanteita.


title: Ford Mondeo

text: Kesäkuussa 1999 esiteltiin urheilullinen ST200. Sen 2,5-litraisessa moottorissa oli tehoa 205 hevosvoimaa. Myös alustaa ja ulkonäköä oli muutettu urheilullisemmaksi. Varusteina oli 17 tuuman kevytmetallivanteet, Recaron urheiluistuimet, murtohälytin, ajotietokone ja automaatti-ilmastointi. Väriksi sai muun muassa Performance Blue -metallivärin, jota ei ollut saatavana muihin malleihin.


title: Ford Mondeo

text: Pariisin autonäyttelyssä syyskuussa 2000 esiteltiin Mondeon toinen sukupolvi. Auto oli kasvanut selvästi kokoa, ja se sijoittuikin niin ulko- kuin sisämitoiltaan luokkansa suurimmaksi. Vain Citroën C5 pystyi tarjoamaan vastaavan kokoiset sisätilat. Muotokieli noudatteli jo aiemmin Focuksessa esiteltyä New Edge Designia. Varustelultaan Mondeo oli luokkansa suunnannäyttäjiä. Sen markkinoilletulon jälkeen moneen muuhunkin ylemmän keskiluokan autoon otettiin vakiovarusteeksi ilmastointilaite. Taiwanissa Mondeota myytiin pienin eroavaisuuksin nimellä Ford Metrostar.


title: Ford Mondeo

text: Mukavuusvarusteiden ohella myös turvallisuusvarustelu Mondeossa oli luokan huipputasoa. Kaikissa malleissa oli vakiovarusteina ABS-jarrut, kuusi turvatyynyä ja aktiiviset pääntuet. Vuoden 2002 Euro NCAP -kolaritestistä toisen sukupolven Mondeo saikin tulokseksi neljä tähteä viidestä ja sijoittui luokassaan hyvin.


title: Ford Mondeo

text: Moottorivalikoimassa oli paljon uutta. Bensiinimoottorit perustuivat Mazdan tekniikkaan. 1,8-litraisissa oli tehoa 110 tai 125 hevosvoimaa, mutta niiden ero suorituskyvyssä oli minimaalinen. Tehokkaampi 2,0-litrainen oli 145-hevosvoimainen, ja suurin moottori oli 2,5-litrainen V6. Dieselmoottorit olivat myös uusia ja läheistä sukua Transitin moottoreille. Tehoa 2,0-litraisissa oli 90 ja 115 hevosvoimaa. Erona niiden välillä oli lähinnä ahdin. Vuodelle 2002 esiteltiin 130-hevosvoimainen yhteispaineruiskutteinen turbodiesel (TDCi), joka edusti ajanmukaisinta moottoritekniikkaa. Alkuvaiheessa ainoastaan 2,0-litraisen bensiinimoottorin yhteyteen sai neliportaisen automaattivaihteiston. Myöhemmin TDCi-malliin ja V6:een tuli uusi viisiportainen automaatti.


title: Ford Mondeo

text: Perusmalli Ambienten varusteluun kuului kuusi turvatyynyä, ABS-jarrut hätäjarruassistentilla, aktiiviset pääntuet, manuaali-ilmastointi, lämmitettävät etuistuimet ja kauko-ohjattu keskuslukitus.


title: Ford Mondeo

text: Trendissä oli lisäksi kojelaudan alumiinikoristeet, takaistuimen keskikyynärnoja, sumuvalot ja lämmitettävä tuulilasi.


title: Ford Mondeo

text: Ghia-varusteluun sisältyi kojelaudan puujäljitelmäkoristeet, beige tai harmaa plyysiverhoilu, kevytmetallivanteet, puoliautomaattinen ilmastointi, vakionopeudensäädin, ajotietokone ja monitoimiohjauspyörä. V6:ssa oli myös ESP.


title: Ford Mondeo

text: Syksyllä 2001 esiteltiin 3,0-litrainen 220-hevosvoimainen ST220, jonka alustaa oli madallettu 15 millimetrillä. ST-mallin sai nyt kaikkina korimalleina. Vakiovarusteina oli muun muassa nahkaverhoillut Recaro-urheiluistuimet, valkopohjaiset mittarit, 18 tuuman kevytmetallivanteet, automaatti-ilmastointi ja ajotietokone. Aikaisemmasta ST200-mallista tuttu Performance Blue -metalliväri oli jälleen saatavana ainoastaan tähän malliin.


title: Ford Mondeo

text: Vuonna 2003 tarjolle tulivat erikoisvarustellut Centennial-mallit Fordin 100-vuotisjuhlien kunniaksi. Vakiovarusteina oli 16 tuuman kevytmetallivanteet, metalliväri, puoliautomaattinen ilmastointi ja Ford 6000 -radio/CD-soitin.Vuosimallin 2004 autot esiteltiin Suomessa syyskuussa 2003. Uudistetun facelift-mallin tunnistaa parhaiten maskin kromireunuksesta. Etusäleikkö muuttui hunajakennotyyppiseksi ja etusumuvalot olivat nyt kulmikkaat pyöreiden sijaan. Ulkopeilit olivat entistä suuremmat ja myös takavaloja oli hieman muutettu. Sisällä keskikonsoli oli uusittu ja lisävarusteena sai kosketusnäytöllisen navigointijärjestelmän. Ford 6000 -radio/CD-soitin oli nyt vakiona ja paremman Sony-audiojärjestelmän sai lisämaksusta. Verhoilukankaat olivat uudet ja Ghiaan sai nyt myös mustan verhoilun harmaan ja beigen lisäksi.


title: Ford Mondeo

text: Uusi moottorivaihtoehto oli suorasuihkutteinen bensiinimoottori 1,8 SCi, jossa oli tehoa 130 hevosvoimaa. Kulutuksen luvattiin pienentyneen 10 prosentilla. Auton hinta muodostui kuitenkin liian korkeaksi, ja malli poistui pian Suomen tuontiohjelmasta. Dieselvalikoimassa 115-hevosvoimainen versio oli jo hieman aikaisemmin korvattu samantehoisella TDCi:llä.


title: Ford Mondeo

text: Trend-mallissa oli vakiovarusteena puoliautomaattinen ilmastointi. Ghiassa uutuutena oli kromilistat ovenkahvoissa ja ikkunalinjassa sekä tuulilasinpyyhkijöiden sadetunnistin. Elokuussa 2004 markkinoille tuli Titanium, jonka ainoat erot Ghiaan olivat sisustuksen värityksessä. Titaniumissa oli esimerkiksi alumiinikoristus puujäljitelmän sijasta. Uusia moottorivaihtoehtoja olivat 2,2 TDCi (115 hv) ja 3,0 V6 (200 hv). Samaan aikaan tarjotut S-mallit oli varustettu ESP:llä.Kesäkuussa 2005 tulivat Suomeen kertaalleen uudistetut Mondeot, joiden vuosimalliksi ilmoitettiin 2005.5. Kylkilistat oli jätetty pois vakiovarustelusta yleistyvän muodin mukaisesti, mutta ne sai halutessaan edelleen lisävarusteena. Takavaloissa oli uudet heijastinraidat ja sisällä kellon pohjaväri vaihtui valkoisesta mustaksi. ESP-ajonvakautus oli nyt vakiona Trendistä lähtien. Uusi lisävaruste oli Bluetooth, johon oli lisäksi integroitu puheohjausjärjestelmä.


title: Ford Mondeo

text: Keväällä 2006 markkinoille tuli erikoismalli Trend X, jossa oli vakiona Bluetooth-järjestelmä ääniohjauksella sekä vakionopeudensäädin. Ghian ja Titaniumin korvasi puolestaan Ghia X. Perusdiesel korvautui 2,0 TDCi:n 90-hevosvoimaisella versiolla.


title: Ford Mondeo

text: Marraskuussa 2006 mallistoa supistettiin ja tarjolle tulivat Limited-mallit. Niiden rinnalle jäivät vain Ghia X- ja ST220-varustetasot. 1,8 litran (110 hv) bensiini- ja 2,0 litran (90 hv) TDCi-moottoreilla varustetut Limitedit vastasivat aikaisempaa Ambiente-mallia ja muut olivat Trend-tasoa lisättynä vakionopeudensäätimellä.


title: Ford Mondeo

text: Kolmannen sukupolven Mondeo esiteltiin keväällä 2007 Geneven autonäyttelyssä ja Suomeen se saapui kesällä. Auto edusti uutta Kinetic Design -muotokieltä, joka perustui vuoden 2005 Ford Iosis -konseptiautoon. Pohjalevy oli kehitetty yhteistyössä Volvon kanssa, ja sitä käyttivät myös tila-autot S-Max ja Galaxy sekä Volvon S80- ja V70-mallit. Mondeota valmistettiin jälleen Belgian Genkin tehtaalla, josta tulivat myös edellä mainitut tila-automallit. Kahdesta edellisestä sukupolvesta poiketen ST-mallia ei julkaistu kolmannen sukupolven Mondeosta.


title: Ford Mondeo

text: Vuoden 2007 Euro NCAP -kolaritestistä Mondeo sai tulokseksi täydet viisi tähteä.


title: Ford Mondeo

text: Moottorivaihtoehdot olivat 1,6- (125 hv), 2,0- (145 hv) ja 2,3-litraiset (161 hv) Duratec-bensiinimoottorit sekä 1,8- (125 hv) ja 2,0-litraiset (115/140 hv) Duratorq TDCi -dieselit. Myöhemmin mallistoon lisättiin myös 2,0-litrainen (145 hv) Duratec Flexifuel -moottori, joka toimii sekä etanolilla että bensiinillä, ja 2,2 litran (175 hv) TDCi. Saataville tuli lisäksi myös Volvon viisisylinterinen 2,5-litrainen (220 hv) turboahdettu bensiinimoottori, joka oli Ford-mallistossa aiemmin nähty Focus ST -mallissa.


title: Ford Mondeo

text: Perusmalli Ambientea ei tuotu Suomeen. Edullisin varustetaso oli Trend, sitä seurasivat Ghia ja Titanium Business.


title: Ford Mondeo

text: Trend-varusteluun kuului seitsemän turvatyynyä, ESP, 16 tuuman teräsvanteet pölykapselein, Ford 6000 -radio/CD-soitin kahdeksalla kaiuttimella, kauko-ohjattu keskuslukitus, kuljettajan istuimen sähkötoiminen korkeussäätö, ajotietokone, nahkaverhoiltu ohjauspyörä ja vaihteenvalitsimen nuppi, kojelaudan alumiinikoristeet, sähköikkunat edessä ja takana, lämmitettävät sähköpeilit, sumuvalot, kaksivyöhykkeinen automaatti-ilmastointi ja lämmitettävä tuulilasi.


title: Ford Mondeo

text: Ghiassa oli lisäksi 16 tuuman kevytmetallivanteet, kromatut ovenkahvat, kojelaudan puujäljitelmäkoristeet, kromilista ikkunalinjassa ja alasäleikössä, vakionopeudensäädin, valaistu jalkatila, tuulilasinpyyhkijöiden sadetunnistin, nahkaverhoiltu käsijarrukahva, matkustajan istuimen korkeussäätö, sivupeilien lähestymisvalot sekä etuovien kynnyslevyt.


title: Ford Mondeo

text: Titanium Businessissa oli Ghian lisäksi Alcantara-verhoilu (vaihtoehtona myös kangasverhous), urheiluistuimet ja digitaalimittaristo.


title: Ford Mondeo

text: Vuonna 2009 mallistoa täydensi ECOnetic, jossa oli kiinnitetty erityistä huomiota ympäristöystävällisyyteen. Trend-varusteiden lisäksi mallissa oli etusäleikön ilmanohjain, takaspoileri (hatchback), urheilullinen jousitus, vakionopeudensäädin ja optimaalisen vaihteenvaihtohetken merkkivalo. Korimalleina oli valittavissa viisiovinen tai farmari, ja moottoreina 1,8- ja 2,0-litraiset dieselit.


title: Ford Mondeo

text: Saatavilla oli myös urheilullinen Individual-varustepaketti, johon kuului korinmuotoilusarja, hunajakennomaski, 18 tuuman Individual-kevytmetallivanteet ja kromatut pakoputkien päät. Individual-sisätilapaketit eivät kuuluneet Suomen tuontiohjelmaan. Niihin sisältyi muun muassa korkealaatuiset täysnahkaiset istuimet ja Individual-logoilla koristellut matot.


title: Ford Mondeo

text: Vuonna 2010 esiteltiin uudistunut facelift-malli. Ulkonäöllisistä muutoksista huomattavimmat olivat uudelleenmuotoillut säleiköt ja sumuvalot sekä uudet LED-päiväajovalot. Sisällä uutta oli entistä selkeämpi keskikonsoli. Uusia turvavarusteita olivat kaistavahti, kuljettajan vireystilan valvonta ja automaattiset kaukovalot. Varustetasoiksi jäivät Trend ja Titanium.


title: Ford Mondeo

text: Uusia moottoreita olivat 2,0-litraiset (203/240 hv) EcoBoost-bensiinimoottorit sekä 165-hevosvoimainen 2,0 TDCi. Samalla 2,2-litraisen dieselmoottorin teho nousi 200 hevosvoimaan. Vanhasta mallistosta tarjolle jäivät 1,6- ja 2,0-litraiset Duratec-moottorit.


title: Ford Mondeo

text: Neljäs sukupolvi esiteltiin Pohjois-Amerikan markkinoille Detroitin autonäyttelyssä tammikuussa 2012 Ford Fusion -nimisenä. Euroopassa Mondeon lanseeraus viivästyi suunnitellusta vuoden 2013 kesästä syksyyn 2014 tuotannon siirryttyä Belgiasta Espanjaan.


title: Ford Mondeo

text: Koko Mondeo-mallistossa on start/stop-järjestelmä vakiovarusteena, ja se on ensimmäistä kertaa saatavana myös automaattivaihteistoihin. Myös mukautuva nelivetojärjestelmä tuli saataville. Nelivetoa ei ole ollut Mondeossa sitten ensimmäisen sukupolven. Uusina turvavarusteina on saatavilla automaattinen hätäjarrutus ja onnettomuudessa kaasulla täyttyvät takaturvavyöt, jotka vähentävät rintakehään kohdistuvaa rasitusta.


title: Ford Mondeo

text: Vuoden 2014 Euro NCAP -kolaritestistä Mondeo sai tulokseksi täydet viisi tähteä.


title: Ford Mondeo

text: Uuden Mondeon yhteydessä esiteltiin "Vignale"-konsepti, joka laajeni myöhemmin myös muihinkin malleihin. Kyseessä ei ole ainoastaan autoon saatavana oleva erikoisvarustepaketti, vaan kokonainen tuote- ja palvelukonsepti. Auton tunnusmerkkejä ovat erilainen etusäleikkö, 20 tuuman erikoisvanteet, runsas kromiosien määrä, ylellinen käsintehty nahkasisustus ja Vignale-logot. Äänieristystä on paranneltu eristävämmillä ikkunoilla ja aktiivisella vastamelujärjestelmällä. Omistajan apuna on henkilökohtainen palveluneuvoja, auto noudetaan ja palautetaan huoltojen yhteydessä ja jopa ilmainen autonpesu kuuluu Vignale-malliin koko sen omistusiän ajan. Omistajille järjestetään myös erilaisia kutsuvierastilaisuuksia ja jatkossa on mahdollista esimerkiksi yhteistyö lentoyhtiöiden tai hotellien kanssa.


title: Ford Mondeo

text: Bensiinimoottoreina ovat täysin uudet 1,0- (125 hv) ja 1,5-litraiset (160 hv) EcoBoost-moottorit ja niiden edellisestä sukupolvesta periytyvät 2,0-litraiset (203/240 hv) versiot. Dieselvaihtoehdot ovat 1,6- (115 hv) ja 2,0-litraiset (150/180/210 hv) Duratorq TDCi:t. Neliveto on saatavana 150- ja 180-hevosvoimaisten dieselmoottorien yhteyteen.


title: Ford Mondeo

text: Varustetasot ovat Suomessa Trend ja Titanium.


title: Ford Mondeo

text: Trend-varusteluun kuuluu seitsemän turvatyynyä, ESP, sähköikkunat edessä ja takana, kaksivyöhykkeinen automaatti-ilmastointi, 16 tuuman teräsvanteet pölykapselein, lämmitettävät sähköpeilit ja etuistuimet, radio/CD-soitin neljän tuuman näytöllä, nahkaverhoiltu ohjauspyörä ja vaihteenvalitsimen nuppi sekä lämmitettävä tuulilasi.


title: Ford Mondeo

text: Titaniumissa on lisäksi digitaalimittaristo, Ford SYNC -järjestelmä ja Bluetooth, 17 tuuman kevytmetallivanteet, kromilista ikkunalinjassa, automaattiset kaukovalot, tuulilasinpyyhkijöiden sadetunnistin, nahkaverhoiltu käsijarrukahva, LED-sisävalaistus, urheiluistuimet, vakionopeudensäädin, kaistavahti, avaimeton käynnistys ja liikennemerkkientunnistusjärjestelmä.


title: Ford Mondeo

text: Kesällä 2015 tuotiin Suomeen pieni erä erikoisvarusteltuja Trend Style -malleja 1,5-litraisella EcoBoost-bensiinimoottorilla. Varustukseen sisältyi 16 tuuman kevytmetallivanteet, Ford SYNC -järjestelmä ja Bluetooth, pysäköintitutka edessä ja takana, sähkötoimisesti taittuvat sivupeilit, vakionopeudensäädin ja kromilista ikkunalinjassa. Auton väri oli valkoinen.


title: The Sweet Escape (kappale)

text: ”The Sweet Escape” on poplaulaja Gwen Stefanin vuonna 2007 ilmestynyt single. Kappaleella esiintyy myös R&B-artisti Akon. Single julkaistiin vuonna 2006 ilmestyneeltä albumilta "The Sweet Escape".


title: The Sweet Escape (kappale)

text: Kappale menestyi hyvin singlelistoilla nousten Bulgarian, Uuden-Seelannin, Kroatian, Slovenian ja Euroopan singlelistojen kärkisijalle. Suomen virallisella singlelistalla se oli parhaimmillaan yhdeksännellä sijalla.


title: The Sweet Escape (kappale)

text: Kappaleen musiikkivideon on ohjannut Joseph Kahn. Videolla Gwen Stefani on kultaisessa sellissä haaveillen sieltä karkaamisesta.


title: The Sweet Escape (kappale)

text:
Australian CD single
USA CD single


title: Morrigan

text: Morrigan voi tarkoittaa seuraavia asioita:


title: Unilateralismi

text: Unilateralismi on periaate, joka puolustaa yksipuolista päätöksentekoa. Termiä käytetään usein kuvaamaan poliittisen toiminnan periaatetta. Termi on uudismuodoste, joka on syntynyt multilateralismin vastakohdaksi. Unilateralismi on myös yksipuolisen aloitteellisuuden korostamista ja riippumattomuutta omien ja muiden päätöksistä.


title: Unilateralismi

text: Esimerkiksi Yhdysvallat on käyttänyt tätä kansainvälisessä politiikassa kylmän sodan jälkeen.


title: Wind It Up

text: ”Wind It Up” on poplaulaja Gwen Stefanin single, joka julkaistiin vuoden 2006 loppupuolella ennen albumia "The Sweet Escape". Kappale sisältää jodlausta ja katkelman ”The Lonely Goatherd” -kappaleesta. Kappaleella laulaa myös Pharrel Williams.


title: Wind It Up

text: ”Wind It Up” kirjoitettiin alun perin Stefanin L.A.M.B.-muotinäytökseen, eikä sitä ollut tarkoitus julkaista "The Sweet Escape" -albumilla.


title: Wind It Up

text: Kappale nousi singlelistojen ykkössijalle Uudessa-Seelannissa, Bulgariassa ja Kroatiassa. Suomen virallisella singlelistalla se oli parhaimmillaan kuudennella sijalla.


title: Wind It Up

text: Kappaleen musiikkivideon on ohjannut Sophie Muller. Videolla voi nähdä useasti G-kirjaimen, joka on Stefanin etunimen alkukirjain.


title: Wind It Up

text:
Pohjois-Amerikka 12″ vinyyli
UK/Eurooppa 12″ vinyyli
UK/Eurooppa CD Single


title: Morrigán

text: Morrigán (”Aavekuningatar”) on Irlannin kelttien sodan, taistelun ja hedelmällisyyden jumalatar. Hän kuuluu sodan jumalattarien ryhmään, jonka muut jäsenet ovat Nemhain, Badbh ja Macha. Nämä kaikki esiintyvät sekä yksittäisen että kolminaisen jumalan hahmossa, ja kaikkia yhdistää sotaisuus ja seksuaalinen voima.


title: Morrigán

text: Morrigán on muodonmuuttaja, joka usein saattaa muuttua korpiksi tai varikseksi . Taisteluun lentävä hurjistunut Morrigán muistuttaa jonkin verran Skandinavian mytologian valkyrioita. Hän on myös ennustaja, joka varoittaa sankareita tai jumalia tulevista uhkista ja neuvoo heitä.


title: Morrigán

text: Morrigán kuuluu Tuatha Dé Danann -jumalten heimoon, ja hän auttaa loitsuillaan kansaansa lyömään firbolgit ja myöhemmin fomorit.


title: Morrigán

text: Morrigán esiintyy myös Cuchulainnista kertovissa tarinoissa. Jumalatar näyttäytyy Ulsterin sankarille nuorena ja kauniina tyttönä ja tarjoaa miehelle rakkauttaan. Cuchulainn torjuu jumalattaren, jolloin Morrigán hyökkää Cuchulainnin kimppuun erilaisten eläinten hahmossa. Cuchulainn voittaa kuitenkin Morrigánin. Sen jälkeen Morrigán näyttäytyy Cuchulainnille lehmää lypsävänä vanhana eukkona ja tarjoaa miehelle maitoa. Cuchulainn juo maidon ja siunaa eukkoa, jolloin Morrigán parantuu taistelussa saamistaan haavoista. Myöhemmin Morrigán lentää korppina Cuchulainnin olkapäälle, kun tämä on lähellä kuolemaa.


title: Howard Pyle

text: Howard Pyle (5. maaliskuuta 1853 – 9. marraskuuta 1911) oli yhdysvaltalainen kuvittaja ja kirjailija. Pyle teki kirjoja pääasiassa nuorille. Hänen tunnetuimpia teoksiaan ovat vuonna 1883 julkaistu "The merry adventures of Robin Hood" ja "Howard Pyle's Book of Pirates".


title: Howard Pyle

text: Pyle oli myös merkittävä opettaja. Vuonna 1894 hän alkoi opettaa kuvittamista Drexel Institute of Art, Science and Industryssa, nykyisessä Drexel Universityssä. Vuonna 1900 Pyle perusti taidekoulun, Brandywine Schoolin, jossa opiskelivat muun muassa Maxfield Parrish ja N.C. Wyeth.


title: Boat Trip – kuuma sinkkuristeily

text: Boat Trip – kuuma sinkkuristeily () on 2002 ensi-iltansa saanut yhdysvaltalainen komediaelokuva, jonka on ohjannut Mort Nathan. Elokuvan pääosissa ovat Cuba Gooding Jr. ja Horatio Sanz.


title: Owen Chamberlain

text:
Owen Chamberlain (10. heinäkuuta 1920 – 28. helmikuuta 2006) oli yhdysvaltalainen fyysikko.
Hän oli professori Kalifornian yliopiston Berkeleyn kampuksella vuodesta 1948 lähtien. Hän sai Emilio Segrèn kanssa vuonna 1959 Nobelin fysiikanpalkinnon antiprotonin löytämisestä.


title: Owen Chamberlain

text: Chamberlain opiskeli fysiikkaa Kalifornian yliopistossa, mutta opinnot keskeytyivät toisen maailmansodan takia. Hän liittyi Manhattan-projektiin, jonka tehtävänä oli kehittää Yhdysvalloille ydinase. Tässä projektissa hän työskenteli yhdessä Emilio Segrèn kanssa sekä Berkeleyssä että Los Alamosissa.


title: Owen Chamberlain

text: Vuonna 1946 sodan päätyttyä Chamberlain jatkoi opintojaan Chicagossa Enrico Fermin ohjauksessa. Chamberlain vastaanotti tohtorin arvon Chicagon yliopistossa vuonna 1949.


title: Owen Chamberlain

text: Vuonna 1948 Chamberlain palasi Berkeleyyn, jossa hän keksi yhdessä Segrèn kanssa antoprotonin, mistä he saivat Nobelin fysiikanpalkinnon 1959. Chamberlain oli myös poliittisesti aktiivinen toimien rauhantyössä ja puhuen Vietnamin sotaa vastaan. Hän oli vaatimassa kolmen poliittisista syistä vangitun neuvostoliittolaisen fyysikon – Saharovin, Orlovin ja Sharanskyn – vapauttamista. 1980-luvulla hän oli perustamassa ydinaseiden vastaista liikettä. Chamberlain opetti Berkeleyssä vuoteen 1989 asti, ja kuoli Parkinsonin taudin komplikaatioihin vuonna 2006.


title: Transformers: Cybertron

text: Transformers: Cybertron ("Transformers: Galaxy Force") on GONZO studion ja Sunwoo Entertainment tuottama tietokoneanimesarja, joka kertoo Autobottien ja Decepticonien taistelusta Cyberplaneetta-avaimista. Autobotit yrittävät Optimus Primen johdolla löytää avaimet ja pysäyttää niillä mustan aukon. Decepticonit yrittävät kuitenkin hallita avaimilla koko universumia. Cybertron on osa Unicron-trilogiaa, mutta tarina ei ole millään tapaa yhteydessä trilogian kahden edellisen sarjan (Armada & Energon) kanssa. Cybertronista on kuitenkin julkaistu sarjakuva-versio.


title: Transformers: Cybertron

text:
Transformers Cybertron on Unicron-trilogian viimeinen eli kolmas sarja, vaikka tarina onkin täysin eri urilla, kuin "n" ja "in" selvästi yhteenkuuluvat tarinat. Tällä kertaa valtava musta aukko uhkaa Cybertron-planeettaa. Autobottien johtaja Optimus Prime aikoo tämän takia evakuoida planeetan kunnes he keksivät miten mustan aukon voi pysäyttää. Autobotit saavat apua muinaiselta transformerilta nimeltä Vector Prime. Vector Prime kertoo että mustan aukon voi pysäyttää vain etsimällä neljä cyberplaneetta-avainta neljältä planeetalta jotka ovat: Maa, Nopeusplaneetta Velocitron, Viidakkoplaneetta Animatron ja Jättiläisplaneetta Gigantion. Nämä avaimet pitäisi yhdistää Omegalukkoon ja näin palauttaa Transformersien luojan, Primuksen voimat. Decepticonit kuitenkin yrittävät saada avaimet itselleen ja niiden avulla hallita universumia. Autobotit saavat kuitenkin apua kolmelta lapselta nimeltä: Coby Hansen, Lori Jiménez ja Cobyn veli Bud. Jokaisella robotilla on cyber-avain joka antaa robotille lisävoimia tai paljastaa uusia aseita.
Televisiosarja toteutettiin tietokonegrafiikalla, mutta ihmiset piirrettiin normaalisti. "Transformers: Cybertronissa" Primus nähtiin ensi kertaa robottina. Sarja loppui jaksoon nimeltä ""Alku"" mutta sen lisäksi tehtiin myös erikoisjakso, joka sisälsi poistettuja kohtauksia ensimmäisestä jaksosta. Optimus Prime muuntui yleisen rekan sijasta paloautoksi. Sarjassa esiintyneistä planeetoista kaksi nähdään issa. Nämä planeetat ovat Nopeusplaneetta Velocitron sekä Viidakkoplaneetta. Velocitron esiintyi Energonissa nimellä Kisaplaneetta.Unicron-trilogian kolmannen eli viimeisen osan, suomenkielisestä jälkiäänityksestä vastasi Oy PVP Voice Ab.


title: Transformers: Cybertron

text: Cybertron hahmojen leluversioissa oli mukana kunkin oma Cyber-avain ("Legends"- ja "Mini-con"-hahmoja lukuun ottamatta). Pienimmät ja halvimmat hahmoista ovat Cybertron Legends hahmot, jotka ovat hieman Mini-coneja isompia. Scout-pakkauksissa sai joko yhden Autobotin/Decepticonin tai kolme Mini-conia. Näiden lisäksi on Deluxe, Voyager, Ultra, Leader ja jopa 80 euroa maksavat Supremet.


title: Ernest Orlando Lawrence

text: Ernest Orlando Lawrence (8. elokuuta 1901 – 27. elokuuta 1958) oli yhdysvaltalainen fyysikko. Vuonna 1939 hän sai Nobelin fysiikanpalkinnon syklotronin rakentamisesta ja keinotekoisten radioaktiivisten alkuaineiden keksimisestä.


title: Ernest Orlando Lawrence

text: Lawrence syntyi Cantonissa Etelä-Dakotan osavaltiossa vuonna 1901. Hän suoritti vuonna 1925 tohtorin tutkinnon Yalen yliopistossa fysiikan alalta. Myöhemmin hän toimi professorina Kalifornian yliopiston Berkeleyn yksikössä.


title: Ernest Orlando Lawrence

text: Lawrence sai idean syklotronista vuonna 1929 ja mainitsi laitteesta tiedejulkaisu Sciencessa. Ensimmäinen syklotroni valmistettiin vuonna 1930, jolloin ionin energia laitteessa saavutti 13 000 eV. Seuraavana vuonna rakennettiin toinen kiihdytin, jossa kiihdytettävän protonin energia saavutti jo 1,2 MeV. Syklotronin avulla Lawrence tuotti isotooppeja, joita voitiin käyttää lääketieteellisessä tutkimuksessa.


title: Ernest Orlando Lawrence

text: Toisen maailmansodan aikana Lawrence työskenteli Manhattan-projektin parissa, jolloin hän onnistui erottamaan uraanin isotooppeja.


title: Ernest Orlando Lawrence

text: Ernest Lawrencen kunniaksi on nimetty tutkimuslaitos Lawrence Berkeley National Laboratory ja massaluvultaan 103 oleva alkuaine nimeltä lawrencium.


title: Justo Gallego Martínez

text: Justo Gallego Martínez (s. 20. syyskuuta 1925) on espanjalainen entinen munkki, joka on rakentanut jo vuodesta 1961 omaa katedraalia Mejorada del Campoon, Madridin itsehallintoalueelle, Espanjaan.


title: Justo Gallego Martínez

text: Nuorempana Justo Gallego liittyi trappistiluostariin, mutta joutui lähtemään sieltä vuonna 1961 sairastuttuaan tuberkuloosiin. Turhautuneena hän ryhtyi rakentamaan omaa katedraalia vanhemmiltaan perimälleen maalle.


title: Justo Gallego Martínez

text: Katedraalin lopputulos ei koskaan ole ollut hänen mielessään ja suunnitelmat ovat muuttuneet aikojen myötä tunteiden ja inspiraation mukaan. Hänen suurin inspiraation lähteensä on Kristus. Hänellä ei ole virallista rakennuslupaa Mejorada del Campon kaupungilta. Myöskään katolinen kirkko ei ole antanut hänelle tukeaan.


title: Justo Gallego Martínez

text: Justo Gallegon mukaan rakennus on omistettu Neitsyt Marian Espanjassa ilmestymisen kunniaksi ("Nuestra Señora del Pilar"). Kupoli ulottuu 40 metrin korkeuteen. Hän on rakentanut katedraalinsa pääosin itse kuuden sisarenpojan ja satunnaisten vapaaehtoisten voimin. Tarvittaessa Gallego on omalla kustannuksellaan käyttänyt asiantuntijaa. Hän rahoittaa projektinsa vuokraamalla tai myymällä perimäänsä maatalousmaata, sekä saamillaan lahjoituksilla. Vuonna 2005 hän pääsi Coca-Colan energiajuomamainokseen ja sai rahan lisäksi kuuluisuutta koko Espanjan laajuisesti.


title: Justo Gallego Martínez

text: Kansalaisilla on eriäviä mielipiteitä meneillään olevasta projektista. Toiset näkevät sen turistien kannalta mielenkiintoisena matkailunähtävyytenä, kun taas toisten mielestä viranomaiset eivät ole tehneet riittävästi estääkseen hirvityksen rakentamista.


title: Justo Gallego Martínez

text: Suurin osa rakennusmateriaalista on kierrätettyä. Hän saa lahjoituksena materiaalia espanjalaisilta rakennusyrityksiltä, läheiseltä tiilitehtaalta ja myös vierailijoilta. Esimerkiksi pylväät on valettu vanhojen bensiinisäiliöiden avulla.


title: Justo Gallego Martínez

text: Gallego Martínez elää sisarensa kanssa katedraalin lähellä.


title: Brain Salad Surgery

text: Brain Salad Surgery on Emerson, Lake & Palmer -yhtyeen neljäs studioalbumi vuodelta 1973. Levy oli yhtyeen ensimmäinen, jonka julkaisi bändin oma Manticore Records -levy-yhtiö. "Brain Salad Surgerya" pidetään yleisesti yhtenä progressiivisen rockin tärkeimmistä albumeista. Albumin lyriikoista vastasi Greg Lake (Peter Sinfieldin avustuksella).


title: Brain Salad Surgery

text: Levyn alussa on kaksi klassisesta musiikista sovitettua teosta, "Jerusalem" ja "Toccata". Kolmas raita "Still... You Turn Me On" on Laken kirjoittama balladi ja neljäs humoristinen vauhdikas pianokappale "Benny the Bouncer". Loppuosa koostuu "Karn Evil 9" -teoksesta, jolla on pituutta miltei 30 minuuttia. Pituuden vuoksi alkuperäisessä vinyylipainoksessa kappaleen ensimmäinen osa jouduttiin jakamaan sekä A- että B-puolelle. Myös alkuperäisessä CD-painoksessa kappaleen osat on eroteltu toisistaan, mutta useissa myöhemmissä painoksissa se on yhdellä raidalla.


title: Isidor Isaac Rabi

text: Isidor Isaac Rabi (29. heinäkuuta 1898 – 11. tammikuuta 1988) oli yhdysvaltalainen fyysikko. Hän toimi New Yorkin Columbian yliopistossa vuodesta 1929 ja oli fysiikan professori vuodesta 1935. Vuonna 1944 hän sai Nobelin fysiikanpalkinnon kehittämästään molekyylisuihkumenetelmästä, jolla voidaan määrittää ytimien magneettisia momentteja.


title: Isidor Isaac Rabi

text: Rabi syntyi 1898 Rymanówin kaupungissa, joka kuului silloin Itävalta-Unkariin, nykyisin Puolaan. Perhe muutti seuraavana vuonna New Yorkiin. Rabi opiskeli ensin kemiaa Cornellin yliopistossa, mutta vaihtoi fysiikkaan ja Columbian yliopistoon, missä väitteli vuonna 1927. Hän sai stipendejä ja vietti kaksi vuotta Euroopassa, missä työskenteli Sommerfeldin, Bohrin, Paulin, Sternin ja Heisenbergin kanssa. Yhdysvaltoihin palattuaan Rabi meni töihin Columbian yliopistoon, missä hänestä tuli myöhemmin fysiikan professori. Toisen maailmansodan aikana hän osallistui MIT:ssa tutkan ja atomipommin kehitykseen. MIT:ssä hänestä tuli säteilylaboratorion tutkimusjaoksen johtaja. Häntä pyydettiin Manhattan-projektin apulaisjohtajaksi, mutta hän kieltäytyi koska piti tutkankehitystyötä tärkeämpänä. Hän toimi Manhattan-projektissa kuitenkin usein konsulttina.


title: Isidor Isaac Rabi

text: Rabi meni naimisiin vuonna 1926 Helen Newmarkin kanssa ja sai kaksi tytärtä.


title: Isidor Isaac Rabi

text: Rabin tärkein tieteellinen saavutus on 1930-luvulla kehitetty menetelmä, jolla voidaan määrittää atomien, atomiytimien ja molekyylien magneettisia momentteja. Näillä mittauksilla saadut tarkat tiedot tekivät mahdollisiksi atomikellon, maserin ja laserin kehittämisen sekä lääketieteessä käytetyt magneettikuvaukset.


title: Final Fantasy XIII

text:
Final Fantasy XIII () on Square Enixin kehittämä ja julkaisema
"Final Fantasy" -sarjaan kuuluva roolipeli. Peli julkistettiin vuoden 2006 E3-messuilla ja julkaistiin alun perin Japanissa vuonna 2009 PlayStation 3:lle ja Xbox 360:lle. Pohjois-Amerikassa ja Euroopassa peli julkaistiin maaliskuussa 2010.


title: Final Fantasy XIII

text: Peli kuuluu "Final Fantasy Versus XIII":n ja "Final Fantasy Agito XIII":n ohella Square Enixin "Fabula Nova Crystallis" -kokoelmaan ja on kokoelman lippulaiva sekä ensimmäinen peli, joka hyödyntää Square Enixin Crystal Tools -pelimoottoria.


title: Final Fantasy XIII

text: Peli sisältää elementtejä niin luonnonläheisestä kuin futuristisestakin maailmasta. Square Enix kuvaa pelin teeman olevan tarina henkilöistä, jotka vastustavat maailmaa.


title: Final Fantasy XIII

text: Square Enix paljasti tammikuussa 2011, että pelille on tulossa suora jatko-osa "Final Fantasy XIII-2" vuoden 2011 lopulla.


title: Final Fantasy XIII

text: "Final Fantasy XIII":n taistelusysteemin konsepti on säilyttää strateginen luonne komentopohjaisissa taisteluissa. Taisteluiden haluttiin näyttävän samankaltaisilta kuin elokuvassa "". Kuten myös "Final Fantasy XII":ssa, taistelut eivät ole sattumanvaraisia, tyhjästä putkahtavia taisteluita, vaan viholliset näkyvät fyysisesti samassa ruudussa pelaajan ohjaaman hahmon kanssa. Tosin edeltäjästään poiketen taistelut tapahtuvat omassa ”taisteluruudussaan”, joka on erillään muusta pelimaailmasta. Taistelusysteemin nimi on Command Synergy Battle.


title: Final Fantasy XIII

text: Perinteisellä Active Time Battle (ATB) -nimellä kulkeva taistelusysteemi palaa, mutta sen toiminta on muuttunut edeltäjistään. "Final Fantasy XIII":ssä pelaaja ohjaa taisteluissa vain yhtä hahmoa kerrallaan, muut samassa seurueessa olevat hahmot ovat tietokoneen hallitsemia. Taisteluissa pelaaja yrittää saada aikaiseksi mahdollisimman suuria ”hyökkäysketjuja”, jotka yhdessä tekevät suuria määriä vahinkoa vastustajalle. Oikean tyyppiset hyökkäysketjut voivat aiheuttaa vastustajalle ”murtumisen”, jonka aikana vastustajan saamat iskut ovat vahingoittavat vastustajaa enemmän. Tietyissä taisteluissa tämä onkin ainut tapa voittaa vastustaja.


title: Final Fantasy XIII

text:
Taisteluissa käytetään Paradigmejä, jotka ovat käytännössä taisteluissa mukana olevien hahmojen oppimien roolien yhdistettyjä strategioita. Esimerkiksi taistelussa voi olla kaksi hahmoa, jotka ovat kummatkin oppineet esimerkiksi "Ravager" sekä "Medic" roolit. Pelaaja voi täten luoda tässä tilanteessa neljä erilaista Paradigmiä: "Medic" + "Medic", "Ravager" + "Ravager",
"Ravager" + "Medic" sekä "Medic" + "Ravager". Taisteluissa olevat tilanteet muuttuvat ja pelaaja voi vaihtaa käytössä olevaa strategiaa lennosta esimerkiksi strategiasta, jossa molemmat heittävät tuhoa tekeviä taikoja vihollista kohti strategiaan, jossa kummatkin puolestaan parantavat jne. Jokainen hahmo voi käyttää yhtä roolia kerrallaan.


title: Final Fantasy XIII

text: Yhdysvalloissa ja PAL-alueella käytetään rooleista seuraavia nimityksiä: "Commando", "Ravager", "Sentinel", "Synergist", "Saboteur" ja "Medic". Japanin kielisessä versiossa puolestaan samoista rooleista käytetään nimityksiä "Attacker", "Blaster", "Defender", "Enhancer", "Jammer", ja "Healer".


title: Final Fantasy XIII

text: Rooleilla on omat ominaisuutensa, joista jokaisesta maininta alla:Pelin kehitystapaa kutsutaan Crystariumiksi, joka muistuttaa "Final Fantasy X":n Sphere Grid -systeemiä.


title: Final Fantasy XIII

text: Sen sijaan, että kehityspisteitä kerättäisiin jokaisen voitetun taistelun jälkeen, hahmot saavat CP:itä (Crystal Pointseja), joita voi käyttää taitojen oppimiseen sekä attribuuttien nostamiseen, kuten hahmon maksimi energia tai iskujen voimakkuus.


title: Final Fantasy XIII

text: Jokaisella hahmolla on oma Crystariuminsa, jonka sisällä on jokaiselle opitulle roolille oma ”kehityskaarensa”, jota voi kulkea eteenpäin CP:n avulla.


title: Final Fantasy XIII

text: Crystarium ei ole käytössä täysin pelin alusta loppuun, vaan se tulee käyttöön pelin juonen edetessä. Myös eri roolit avautuvat erikseen eri hahmoille juonen kulkiessa eteenpäin. Käytännössä jokainen hahmo erikoistuu kolmeen eri rooliin ja jäljelle jääneet roolit, joita hahmo ei vielä ole oppinut, avautuvat kyseiselle hahmolle vasta pelin loppupuolella.


title: Final Fantasy XIII

text: Pelissä on kuusi hallittavaa hahmoa.


title: Final Fantasy XIII

text: "Final Fantasy XIII":ssa ovat mukana pelisarjan aiemmista osista tutut pelaajaa avustavat olennot, joita "Final Fantasy XIII":ssa kutsutaan "Final Fantasy IX":n ja "Final Fantasy IV DS":n tavoin eidoloneiksi. Eidolonit ovat pelin tarinassa suuressa roolissa "Final Fantasy IX":n ja "Final Fantasy X":n tapaan.


title: Final Fantasy XIII

text: Eidolonien käyttöä on uudistettu edellisiin pelisarjan osiin nähden, sillä "Final Fantasy XIII":ssa jokainen hahmo saa omistukseensa vain yhden, ennalta määrätyn summon-olennon. Aikaisemmista "Final Fantasy" -peleistä tuttuja eidoloneja ovat Shiva, Alexander, Odin ja Bahamut. Uusia eidoloneja puolestaan ovat Hecatoncheir ja Brynhildr. Pelaajan kutsuessa eidolonin se ilmestyy kutsujan l'Cie -merkistä (ihossa oleva tatuoinnin tapainen merkki, jonka eräänlainen ”kirous” on aiheuttanut) taistelutantereelle kutsujan avuksi. Tällöin muut seurueen pelihahmot poistuvat ryhmästä, kunnes eidolon on poistunut taistelusta.


title: Final Fantasy XIII

text: Uutena ominaisuutena pelissä on myös ”Gestalt Mode” -ominaisuus (japanilaisessa versiossa ”Driving Mode”). Kun Gestalt Mode aktivoidaan, muuttaa eidolon muotoaan siten, että hahmo voi käyttää sitä ajoneuvona tai vastaavana välineenä eidolonista riippuen. Esimerkiksi Lightningin eidolon Odin muuttuu ratsastettavaksi hevoseksi, Fangin eidolon Bahamut puolestaan kykenee lennättämään tätä, ja Snown Shiva-eidolonin kaksoissisarukset muuttavat muotonsa moottoripyöräksi.


title: Final Fantasy XIII

text: "Final Fantasy XIII":ssa esiintyvät kuusi eidolonia ovat:"Final Fantasy XIII" juoni sijoittuu kahteen maailmaan, joita kutsutaan nimillä Cocoon ja Gran Pulse. Juoni keskittyy -nimellä kutsuttujen mekaanisten olentojen ympärille, fal’Cie-olennoilla on jumalankaltaiset voimat.


title: Final Fantasy XIII

text: Ihmiset, jotka fal’Cie ”merkitsee”, kutsutaan :ksi. Jokaisella l’Ciellä on oma tehtävänsä, Focus, jonka fal’Cie haluaa tämän tekevän tietyn aikarajan sisällä. Oli tehtävä millainen tahansa, sen suorittaminen ei kuitenkaan ole aivan mutkatonta, sillä fal’Cie ei kerro suoraan mikä tehtävä on tai mitä sen suorittamiseen vaaditaan, vaan l'Cie saa tehtävästään vihjeitä eräänlaisilla unenkaltaisilla näyillä.


title: Final Fantasy XIII

text: L’Cie saa kyvyn kutsua Eidoloneja ja käyttää taikuutta, mutta tämä kyky ei tule ilmaiseksi: jos l’Cie kuolee ennen kuin on saanut suoritettua fal’Cieltä saamansa tehtävän, epäonnistuu suorittamasta tätä tehtävää aikarajan sisällä tai epäonnistuu ”kesyttämään” Eidoloninsa, hän muuttuu ruumiin kaltaiseksi olennoksi, jota kutsutaan .:ksi.


title: Final Fantasy XIII

text: Jos l’Cie suorittaa tehtävänsä kunnialla, palkintona on ”ikuinen elämä”. L’Cielle ikuinen elämä ei ole kuitenkaan ole juuri sen parempi vaihtoehto, koska tässä tapauksessa se tarkoittaa muutosta kristalliksi. Tämän takia l’Cieksi valitsemista pidetään enemmänkin kirouksena kuin siunauksena.


title: Final Fantasy XIII

text: Noin 1 300 vuotta sitten ryhmä fal’Cieitä rakensi paratiisin ihmiskunnalle: Cocoonin kaupungin, joka leijuu korkealla Pulsen maanpinnasta, paratiisi joka on Cocoonin fal’Cie Edenin vallan alla. Cocoon fal’Ciet loivat elämänmuotoja, sekä koneita Cocoonin asukkaiden käytettäväksi ja ihmiskunta kukoisti.


title: Final Fantasy XIII

text: 800 vuotta myöhemmin käytiin sota Pulsen sekä Cocoonin fal'Cieden välillä, ja sitä alettiin ajan myötä kutsua nimellä War of Transgressions. Tämä jätti pelon siemenen Cocoonin asuikkaiden sydämiin; he alkoivat pelätä sitä päivää, jolloin uusi hyökkäys tulisi maailmasta heidän alapuoleltaan. Pulsessa ajateltiin samalla lailla Cocoonista.


title: Final Fantasy XIII

text: Vaikka suurin osa Cocoonin asukkaista eivät ole koskaan nähneet Pulsea omilla silmillään, heille on kerrottu että se on vaarallinen paikka, joka aiheuttaa outoja vaikutuksia niihin, jotka vaeltavat sen pinnalla. Näin ollen jokainen, joka on millään tavalla ollut kosketuksissa mihinkään, joka on tullut Pulsesta joutuu karanteeniin ja hänet karkottaa Cocoonin hallitu Sanctum. Sanctum valvoo tämän käytännön noudattamista armeijansa vahvimman yksikön, PSICOM:in avulla.


title: Final Fantasy XIII

text: Snow johtaa vastarintaliikettä, ryhmää nimeltä NORA, jonka tarkoitus on pysäyttää pulsen kanssa tekemisissä olleiden ihmisten ”puhdistus” prosessi, Lightning puolestaan taistelee tietänsä läpi PSICOM sotilaiden läpi Sazhin avustuksella. Heidän päämääränään on löytää Pulse fal’Cie Anima, joka muutti Lightningin siskon, Serahin (joka on myös Snown morsian), l’Cieksi. Erinäisten tapahtumasarjojen seurauksena Pulse fal’Cie Anima pakottaa heidät kolme sekä kaksi Cocoonista karkotettua henkilöä Hopen sekä Vanillen sekä muuttumaan l’Cieksi, ihmiskunnan vihollisiksi, että ottamaan tehtävän, jonka tarkoituksena on luhistaa Cocoon. Selviää kuitenkin, että tämä on jokaisen fal’Cien tähtäimessä heidän yhteisen asiansa takia.


title: Final Fantasy XIII

text: "Final Fantasy XIII" otettiin ilmestymisensä jälkeen yleisesti hyvin vastaan. Metacritin keskiarvo pelille on 83 PlayStation 3:lle ja 82 Xbox 360:lle.


title: Turun kaupunginkirjasto

text: Turun kaupunginkirjasto on Turussa toimiva kirjasto. Se oli vuosina 1970–2017 myös Varsinais-Suomen maakuntakirjastona ja on vuodesta 2018 alkaen toiminut alueellista kehittämistehtävää hoitavana kirjastona. Kirjaston päätoimipiste on Turun keskustassa Linnankadulla sijaitseva Turun kaupunginkirjaston pääkirjasto, mutta sen lisäksi kaupunginkirjastoon kuuluu useita lähikirjastoja. Turun kaupunginkirjasto on osa Vaski-kirjastoja. Vaski-kirjasto on vuonna 2008 perustettu kirjastoyhteistyöelin, joka pitää sisällään 18 kuntaa ja 57 toimipistettä.


title: Turun kaupunginkirjasto

text: Turun kaupunginkirjasto sai alkunsa 1860-luvulla yksityisin varoin perustetuista kansankirjastosta ja kaupunginkirjastosta.


title: Turun kaupunginkirjasto

text: Kansankirjasto toimi alkuun Alfthánin talossa Jokikadun varrella ja oli auki vain muutaman tunnin viikossa. Kukin lainaaja sai lainata kirjan kerrallaan, sillä kirjoja oli vain noin 1000 kappaletta. Lainaaminen oli ilmaista, mutta halukkaat saivat tukea kirjaston toimintaa markan vuosimaksulla. Varojen puutteessa kirjasto joutui muuttamaan usein ja toiminta jouduttiin välillä jopa keskeyttämään. Vuonna 1878 kaupunki myönsi kirjastolle määrärahan ja otti kirjaston haltuunsa. Tieteellisen kirjaston puuttuessa kansakirjaston rinnalle perustettiin vuonna 1869 tieteellisluontoinen kaupunginkirjasto sivistyneistöä varten. Turun palo 1827 oli siirtänyt yliopiston ja samalla myös tieteellisen kirjaston uuteen pääkaupunkiin Helsinkiin. Vaikka kaupunginkirjasto kasvoikin lahjoitusten turvin, sekään ei kyennyt toimimaan ilman kaupungin apua. Kaupunginvaltuusto päätti vuonna 1891 ottaa vastuun kirjaston toiminnasta.


title: Turun kaupunginkirjasto

text: Tilat kävivät pian ahtaiksi. Kauppaneuvos ja turkulainen kulttuurivaikuttaja Frederic von Rettig järjesti kilpailun kirjastotalon rakentamiseksi entisen Bell-Lancaster -koulun tontille Linnankatu 2:een. Mikään ehdotuksista ei tyydyttänyt täysin palkintolautakuntaa, mutta eräs ehdotus otettiin korjailtavaksi. Vuonna 1903 Rettig lahjoitti kaupungille kirjastotalon, "Bibliothecan", jonka suunnitteli Rettigin vävy Karl August Wrede. Rakennus edustaa hollanttilaista myöhäisrenessanssia ja sen esikuva on Tukholman ritarihuone. Kirjastotalon lisäksi Rettig lahjoitti kaupunkilaisille 10 000 kirjan kokoelman.


title: Turun kaupunginkirjasto

text: Vuonna 1914 rakennuksessa valmistui muutostyö, jonka seurauksena kirjastossa otettiin käyttöön avohyllyjärjestelmä. Naisten ja miesten lukusalit yhdistettiin ja sanomalehdet kiinnitettiin amerikkalaisen mallin mukaan telineisiin, joista niitä luettiin seisaaltaan. Muutoksen jälkeen kirjastotalon alakerrassa toimi yleinen osasto, lastenosasto ja lehtilukusali. Yläkerrassa oli yleinen osasto. Kirjastotalo tuli kaikkien kaupunkilaisten käyttöön, rahvaalle tarkoitettu Linnankadun sivuovi suljettiin ja kaikki pääsivät sisään suuresta pääovesta. Lainojen määrät nousivat hetkellisesti, mutta yhteiskunnallisesti levottomat ajat supistivat kirjaston hankintarahoja. Sisällissodan jälkeen kirjastonhoitajana aloitti Volter Kilpi, joka siirtyi pian yliopiston kirjastonhoitajaksi.


title: Turun kaupunginkirjasto

text: Turun kaupunginkirjasto oli edelläkävijä asiakasneuvonnassa. Vuonna 1933 kirjastoon perustettiin Tukholman kirjaston esikuvan mukaisesti ”erikoinen pöytä neuvontaa varten”. Hiljalleen Turkuun syntyi kirjastoverkko, joka koostui lähikirjastoista, lainausasemista ja kirjastoautoista. Suomen ensimmäinen kirjastoauto aloitti toimintansa juuri Turussa 1961. Vuonna 1970 pääkirjaston toiseen kerrokseen avattiin musiikkiosasto, joka muutaman vuoden kuluttua siirtyi entiseen maaherran virka-asuntoon. Lastenkirjasto muutti tilanahtauden vuoksi toiselle puolelle jokea Hjeltin taloon kulttuurikeskuksen yhteyteen vuosiksi 1991–2007. Julinin taloon Eerikinkadulle avattiin lehtisali 1990.


title: Turun kaupunginkirjasto

text: Kirjastotalosta tuli ajan saatossa epäkäytännöllinen ja tilan puute vaivasi jälleen. Kaupunginvaltuusto päätti vuonna 2003 uuden pääkirjastotalon rakentamisesta samaan kortteliin. Suunnittelijaksi oli jo aiemmin valikoitunut suunnittelukilpailun voittanut arkkitehtitoimisto JKMM ja pääarkkitehdiksi Asmo Jaaksi. Uusi pääkirjasto aukesi vuonna 2007. Pääkirjasto koostuu kolmesta rakennuksesta: vanhasta ja uudesta kirjastotalosta sekä entisestä maaherran kansliarakennuksesta, jossa toimii Café Sirius, korttelin nimen mukaisesti. Rakennuksia yhdistää käytävä, jonka varrella on lehtisali.


title: Turun kaupunginkirjasto

text: Pääkirjaston lisäksi Turun kaupunginkirjastoon kuuluvat seuraavat lähikirjastot:


title: Turun kaupunginkirjasto

text: Lähikirjastoista Martin ja Mikaelin kirjastot suljettiin maaliskuussa 2009. Moision kirjasto muutettiin nuorisotilaksi elokuussa 2014.


title: Turun kaupunginkirjasto

text: Lisäksi Turun kaupunginkirjastolla on kaksi kirjastoautoa.


title: Turun kaupunginkirjasto

text: Tilastot ovat vuodelta 2017.


title: DCL

text: DCL voi tarkoittaa seuraavia:


title: Turun kaupunginkirjaston pääkirjasto

text: Turun kaupunginkirjaston pääkirjasto on Turun keskustassa VI kaupunginosassa Linnankadun varrella sijaitseva Turun kaupunginkirjaston päätoimipiste. Kirjaston huoneistoala on yhteensä noin 8 500 m². Pääkirjasto koostuu kolmesta rakennuksesta: vanhasta ja uudesta kirjastotalosta sekä vuonna 1818 valmistuneesta entisestä maaherran kansliarakennuksesta. Kansliarakennuksen purkamista mietittiin uuden kirjaston tieltä, mutta Museovirasto ja ympäristökeskus eivät suostuneet kumoamaan vuoden 1991 suojelupäätöstä.


title: Turun kaupunginkirjaston pääkirjasto

text: Pääkirjaston vanha rakennus valmistui vuonna 1903. Sen rakennutti ja luovutti Turun kaupungille kauppaneuvos Fredric von Rettig. Rakennuksen suunnitteli hänen vävynsä K. A. Wrede ja se on pinta-alaltaan noin 2 900 m². Se edustaa hollantilaista myöhäisrenessanssia ja sen esikuvana on ollut Tukholman ritarihuone. Kirjastotalon ensimmäisessä kerroksessa toimi työväestölle tarkoitettu kansankirjasto ja toisessa sivistyneistölle tarkoitettu kaupunginkirjasto. Vuonna 1912 nämä kirjastot yhdistettiin Turun kaupunginkirjastoksi.


title: Turun kaupunginkirjaston pääkirjasto

text: Vanhaan kirjastorakennukseen sijoitettiin vuonna 2008 valmistuneen kunnostuksen jälkeen kaunokirjallisuus, taiteet ja musiikki. Rakennus sai nimekseen Taiteiden talo.


title: Turun kaupunginkirjaston pääkirjasto

text: Turun kirjastotalo oli kolmas Suomessa. Turkua ennen oman kirjastotalonsa olivat ehtineet saada ainoastaan Helsinki ja Rauma.


title: Turun kaupunginkirjaston pääkirjasto

text: Vuonna 2007 Turun kaupunginkirjaston pääkirjaston toiminta laajeni vanhan kirjastotalon viereen rakennettuun uuteen rakennukseen. Uuden kirjastotalon suunnittelusta vastasi Arkkitehtitoimisto JKMM Oy, ja sen pääsuunnittelijana toimi arkkitehti Asmo Jaaksi. Rakennuksen huoneistoala on noin 5 400 m². Pääasiallisena rakennusmateriaalina on betoni, ja kirjasto on saanut vuoden 2007 betonirakennepalkinnon.


title: Turun kaupunginkirjaston pääkirjasto

text: Uudessa kirjastorakennuksessa sijaitsevat lasten alue Saaga, nuorten alue Stoori, Studio ja Tieto-osasto, jossa toimii myös Varsinais-Suomen Eurooppatiedotus.


title: Turun kaupunginkirjaston pääkirjasto

text: Uutta kirjastotaloa rakennettaessa noudatettiin nk. prosenttiperiaatetta, jonka mukaan tietty osa rakentamiskustannuksista varattiin kirjastoon tehtäviin taidehankintoihin. Kirjaston yleisötiloihin hankittiin viisi tilausteosta. Teokset olivat Saara Ekströmin "Alkukirjain ja Aakkoset", Hans Christian Bergin "Visual Vortex - Passage of Events", Hilkka Könösen "Vestigia", Ann Sundholmin "Hetkinen" ja Merja Pitkäsen "Esiintymä". Hankitut teokset liitettiin Wäinö Aaltosen museon hallinnoimaan Turun kaupungin taidekokoelmaan.


title: Turun kaupunginkirjaston pääkirjasto

text: Kirjaston rakennuksia yhdistää toisiinsa käytävä, joka kulkee Uutistorin läpi. Uutistorilta on käynti entisessä maaherran kansliarakennuksessa toimivaan Café Siriukseen, jonka yläkerrassa on kokoustiloja.


title: Slovenian vaakuna

text: Slovenian vaakuna on Slovenian kansallistunnus lipun ja kansallislaulun ohella. Siinä on punaisella viivalla rajattu sininen kilpi, jossa on valkoinen Triglav-vuori. Aaltokuviot symboloivat Adrianmerta ja Slovenian jokia. Kolme kultaista tähteä on lähtöisin Celjen kreivien vaakunasta. Vaakuna on suunniteltu ja otettu käyttöön 1990-luvulla.


title: Niskavuoren Heta (vuoden 1987 elokuva)

text: Niskavuoren Heta on suomalainen televisioelokuva vuodelta 1987. Se perustuu Hella Wuolijoen saman nimiseen näytelmään. Elokuvan ohjasi Kalle Pursiainen. Aiheesta valmistui vuonna 1952 elokuva "Niskavuoren Heta" Edvin Laineen ohjaamana. Juonessa ei ole eroja, mutta Pursiaisen yli sataminuuttinen teos kertoo tarinan laveammin kuin Laineen mustavalko-Heta. Nimiosaan valittiin rehevänräiskyvien maalaisemäntien osistaan tunnettu Leena Suomu.


title: Niskavuoren Heta (vuoden 1987 elokuva)

text: Samaan aikaan Niskavuoren Hetan kanssa valmistui myös televisioelokuva "Niskavuoren nuori emäntä". Tekijät ovat samat, joten elokuvat muodostavat eheän kokonaisuuden hämäläisen suurtilan ja sen ihmisten vaiheista 1800-luvun lopulta 1920-luvulle. Elokuvat käsittävät viisiosaisen Niskavuori-sarjan kronologisesti kaksi ensimmäistä osaa.


title: Niskavuoren Heta (vuoden 1987 elokuva)

text: Niskavuoren Hetan miespääosa, Juhani Niemelän tulkitsema Akusti Harjula näyttäytyy jo Niskavuoren nuori emäntä -elokuvassa. Vuonna 1946 kuvatun elokuvan "Loviisa – Niskavuoren nuori emäntä" ja kuusi vuotta myöhemmin valmistuneen "Niskavuoren Hetan" välille tällaista yhteyttä ei voitu rakentaa, sillä Wuolijoki julkaisi Heta-näytelmänsä vuonna 1950.


title: Niskavuoren Heta (vuoden 1987 elokuva)

text: Niskavuori-sarja sai uudelleentulkinnan 1980-luvulla, sillä näytelmäsarjan kolmannesta ja neljännestä osasta valmistui elokuva "Niskavuori" vuonna 1984 Matti Kassilan ohjaamana. Lisäksi Pursiainen ohjasi sarjan viimeisestä osasta televisionäytelmän "Entäs nyt, Niskavuori?" niin ikään 1987. Pursiaisen televisioelokuvat sekä Kassilan Niskavuori-elokuva esitettiin tapahtumien mukaisessa järjestyksessä joulukuussa 1987.


title: Brienpaimenkoira

text: Briard on ranskalainen koirarotu, jota käytettiin ensimmäisen maailmansodan aikana ns. lääkintäkoirana, eli sen tehtävä oli etsiä ruumiiden seasta haavoittuneet. Se kuuluu FCI:n roturyhmään 1. Briard on hyvin terve rotu, perinnöllisistä sairauksista huonoin tilanne on lonkkaniveldysplasian suhteen.


title: Brienpaimenkoira

text: Jo 700-luvulla suuresti briardia muistuttava koira on kuvattuna seinävaatteessa Kaarle Suuren vierellä ja Napoleonilla tiedetään myös olleen briardeja vahtikoirina. Amerikkalaiset sotilaat ihastuivat rotuun komennuksellaan Euroopassa ja veivät briardeja mukanaan Yhdysvaltoihin, jonne perustettiin oma briardyhdistys vuonna 1927. Ranskan ensimmäinen briardyhdistys perustettiin 1900-luvun alussa, Englantiin briardit tulivat vuonna 1968 ja Pohjoismaihin 1970-luvun alussa. Ensimmäiset briardit tuotiin Suomeen 1970-luvulla. Vuonna 1981 rodulle perustettiin oma yhdistys Suomeen, Suomen Briard ry.


title: Brienpaimenkoira

text: Briard on voimakas, notkea ja hyvin sopusuhtainen koira, jonka liikkeet ovat eloisat ja vilkkaat. Briardin tulee olla pitempi kuin korkeutensa, eikä sen pää saa olla liian lyhyt suhteessa runkoon. Kuono-osa ja kallo-osa ovat yhtä pitkät. Silmien värin ja pigemantaation tulee olla mahdollisimman tummia, hampaat ovat saksipurennassa. Värejä on kolme: fawn, musta ja sininen, joista viimeksi mainittu on Suomessa harvinainen. Kustakin väristä löytyy runsaasti eri sävyeroja.


title: Brienpaimenkoira

text: Briardin tulisi olla avoin ja käyttäytyä rauhallisesti kotioloissa, mutta vilkas ja temperamenttinen ulkona sekä työskennellessä. Briardin kouluttaminen ei ole helppoa, joten siihen tarvitaan pitkää pinnaa ja hyvää mielikuvitusta. Briard sopii oikeastaan vain huumorintajuiselle ihmiselle. Briard on loistava vahtikoira reviirivaistonsa vuoksi.


title: Emilio Gino Segrè

text: Emilio Gino Segrè (1. helmikuuta 1905 – 22. huhtikuuta 1989) oli italialaissyntyinen yhdysvaltalainen fyysikko. Hän sai Owen Chamberlainin kanssa vuonna 1959 Nobelin fysiikanpalkinnon antiprotonin löytämisestä.


title: Emilio Gino Segrè

text: Segrè väitteli vuonna 1928 Enrico Fermin ohjauksessa. Juutalaisena hän pakeni fasisteja Yhdysvaltoihin ja työskenteli Kalifornian yliopiston Berkeleyn kampuksella säteilylaboratoriossa sekä Manhattan-projektissa ryhmäpäällikkönä.


title: William Petty (lääkäri)

text: William Petty, Sir, (1623 – 1687) oli brittiläinen lääkäri, filosofi sekä talous- ja tilastotieteilijä. Hän loi käsitteen "poliittinen aritmetiikka" ja sovelsi sillä nimellä tutkimustuloksiaan taloustieteeseen.


title: William Petty (lääkäri)

text: Hänen saman niminen jälkeläisensä toimi Ison-Britannian pääministerinä 1782-1783.


title: Ceskyterrieri

text: Ceskyterrieri on tšekkiläinen koirarotu, jonka alkuperäinen nimi oli "bohemianterrieri". Ceskyterrieri kuuluu FCI:n roturyhmään 3.


title: Ceskyterrieri

text:
Rodun luoja oli kynologi ja geneetikko "Frantisek Horak" (1909–1996) Tšekin tasavallasta. Hän sai vuonna 1932 idean luoda uuden rodun, joka olisi paremmin sopiva metsästyskäyttöön. Ensimmäinen ceskyterrieri, "Adam Lovu Zdar", syntyi
25. joulukuuta 1949 skotlanninterrierinarttu–sealyhaminterrieriuros-yhdistelmästä. Cesky on suosittu niin kotimaassaan että ulkomailla. Vuonna 1956 rotu esiteltiin ensimmäisen kerran yleisölle. FCI rekisteröi rodun vuonna 1963.
Ensimmäinen ceskyterrieri tuli Ruotsista Suomeen vuonna 1976, se oli narttu nimeltä "Gamgi". Ensimmäinen pentue syntyi vuonna 1979. Ensimmäinen suomalainen rotukerho perustettiin vuonna 1987 yhdessä dandiedinmontinterrieriharrastajien kanssa. Yhteistyö ei kuitenkaan toiminut, ja kerho lopetti toimintansa kahden vuoden jälkeen. Samana vuonna, joulukuussa 1989, perustettiin uusi ceskyterrierikerho, Cesky-kerho ry. Ceskyterrieri kuuluu FCI:n roturyhmään 3.


title: Ceskyterrieri

text: Luonteeltaan ceskyterrieri on lapsiystävällinen ja helppo koulutettava. Se on myös tottelevainen, uskollinen, hyväntahtoinen, oppivainen ja kiltti koirarotu. Pienuudestaan ja rauhallisuudestaan huolimatta se on loistava leikkikaveri. Vaikka ceskyterrieri ei ole luonteeltaan aggressiivinen, se on silti hieman varautunut vieraita kohtaan.


title: Ceskyterrieri

text: Ceskyterrieri on matalaraajainen, pitkäkarvainen, hyvärakenteinen, lihaksikas ja suorakaiteen muotoinen terrieri, jolla on keskikokoiset ja riippuvat korvat. Ceskyterrierin kaunis turkki on helppohoitoinen, karvapeite kunnostetaan saksilla tarvittaessa, mutta kuono-osan tai raajojen alaosasta, rinnan alta tai vatsasta karvoja ei tarvitse leikata.


title: Thomas Campbell Eyton

text: Thomas Campbell Eyton (10. syyskuuta 1809 Eyton Hall, Shropshire – 25. lokakuuta 1880 Eyton Hall) oli englantilainen luonnontieteilijä.


title: Thomas Campbell Eyton

text: Eyton opiskeli Cambridgen yliopistossa yhdessä ystävänsä Charles Darwinin kanssa. 1855 hän rakennutti laajan luonnonhistoriallisen museon Eyton Halliin, jonka kokoelmat koostuivat pääasiassa hänen itsensä kotimaasta hankkimista ja kaukomailta saaduista ja hänen itsensä preparoimista linnuista ja eräistä muista selkärankaisista. 1858 hän painatti luettelon museon näytteistä. Kokoelma katosi hänen kuolemansa jälkeen, paitsi simpukkakokoelma, joka toimitettiin Shrewsburyn museoon.


title: Thomas Campbell Eyton

text: Teoksessa "Osteologia Avium" on runsas piirroskuvitus, joka on tehty hänen museonsa lintujen luurangoista.


title: Thomas Campbell Eyton

text: Eyton kuvaili ja nimesi lukuisia eläimiä, linnuista muun muassa pikkulapasotkan ("Aythya affinis").


title: Thomas Campbell Eyton

text: Eyton oli jäsenenä "Linnean Society" ja "Zoologial Society of London" nimisissä yhdistyksissä.


title: Clumberinspanieli

text: Clumberinspanieli on brittiläinen koirarotu. Se kuuluu FCI:n roturyhmään 8.


title: Clumberinspanieli

text: Clumberinspanieli on jalostettu roduksi Englannin Nottinghamshiressa, The Dukeriesissa sijaitsevan Clumber Park -puiston alueella, mistä rotu on myös saanut nimensä.


title: Clumberinspanieli

text: Clumberinspanieli on älykäs ja erittäin aktiivinen koirarotu. Se työskentelee äänettömästi ja sillä on tarkka hajuaisti. Clumberinspanieli on luonteeltaan pidättyväisempi kuin muut spanielirodut. Normaalisti sillä ei ole lainkaan taipumusta aggressiivisuuteen; se on ihmisystävällinen ja luotettava, mutta hieman syrjään vetääntyvä.


title: Clumberinspanieli

text:
Clumberinspanieli on raskasluustoinen, mutta tasapainoinen rotu. Sille ovat ominaisia neliömäinen ja jykevä pää sekä raskas kuono.
Sen silmät ovat lempeät, kirkkaat, tumman meripihkan väriset ja hieman painuneet. Clumberinspanielin raajojen tulee olla voimakkaat, lihaksikkaat ja hyvin kehittyneet. Runko on pitkä ja raskas, rintakehä on syvä ja kylkiluut hyvin kaarevat. Häntä on vahva, matalalle kiinnittynyt ja hapsukas. Rodun erikoisuus on rullaava askellus ("rolling gait"), joka perustuu pitkään vartaloon ja lyhyisiin raajoihin.


title: Antalyan maakunta

text: Antalyan maakunta () on yksi Turkin 81 maakunnasta. Se sijaitsee Välimeren rannalla Taurusvuorilla. Maakunnan väkiluvuksi arvioitiin 2 288 456 vuonna 2015, jolloin se oli Turkin viidenneksi väkirikkain maakunta.


title: Antalyan maakunta

text: Maakunnan pääkaupunki on Antalya (1 068 099 as., 31.12.2014 arvio).


title: Antalyan maakunta

text: Antalyan maakunta on Istanbulin ohella Turkin vilkkaimpia turistialueita. Jopa 30 prosenttia Turkin matkaajista lomailee Antalyassa.


title: Antalyan maakunta

text: Xanthosin kaupunki on Antalyan maakunnan nähtävyyksiä ja se kuuluu maailmanperintökohteisiin.


title: Antalyan maakunta

text: Maakunta on jaettu 19 piirikuntaan.


title: Edward Witten

text: Edward Witten (s. 26. elokuuta 1951) on yhdysvaltalainen matemaatikko ja teoreettinen fyysikko sekä Institute for Advanced Studyn professori. Witten on yksi maailman johtavista supersäieteorian tutkijoista. Hänelle myönnettiin Fieldsin mitali saavutuksistaan teoreettisessa fysiikassa vuonna 1990. Witten esitteli Etelä-Kalifornian yliopistossa vuonna 1995 pidetyssä konferenssissa niin sanotun M-teorian. Monet nykyajan fyysikoista pitävät häntä todellisena Albert Einsteinin seuraajana. Time-lehti nosti hänet maailman sadan vaikutusvaltaisimman ihmisen listalle vuonna 2004.


title: Edward Witten

text: Witten syntyi Baltimoressa Marylandin osavaltiossa. Hänen vanhempansa ovat Lorraine W. Witten ja Louis Witten, joka on painovoimaan ja yleiseen suhteellisuusteoriaan erikoistunut fyysikko. Witten luki historiaa ja suoritti kandidaattitutkintonsa Brandeisin yliopistossa vuonna 1971. Wittenistä piti tulla toimittaja, ja hänen artikkeleita julkaistiin The New Republicissa ja The Nationissa. Witten oli vähän aikaa mukana myös George McGovernin presidenttikampanjassa. Witten opiskeli yhden lukukauden Michiganin yliopistossa, mutta jätti opinnot siellä kesken ja jatkoi Princetonin yliopistossa soveltavan matematiikan opiskelua. Witten sai väitöstyönsä valmiiksi vuonna 1976. Hänen väitöskirjanohjaajansa oli Nobelin fysiikanpalkinnon saanut David Gross.


title: Dandiedinmontinterrieri

text: Dandiedinmontinterrieri on ikivanha rotu, kotoisin Skotlannista läheltä Englannin rajaa, jossa muun muassa kiertelevät romanit käyttivät sitä pikkuriistan metsästykseen. Nykyään dandiedinmontinterrieriä käytetään vain seurakoirana.


title: Dandiedinmontinterrieri

text: Se on maailman ainoa koirarotu, joka on nimetty romaanihahmon mukaan: Sir Walter Scottin vuonna 1814 ilmestyneessä romaanissa ""Guy Mannering"" on mies nimeltä "Dandie Dinmont", joka omisti liudan näitä pippurin ja sinapin värisiä matalia terriereitä.


title: Dandiedinmontinterrieri

text: Rotu saapui Suomeen vuonna 1963. Vaikka Englannista ja Ruotsista tuotiin Suomeen näitä terriereitä, rotu pysyi harvinaisuutena vuoteen 1980, jolloin nykyinen dandiedinmontinterrierin kasvatus aloitettiin. Vuosien varrella koiria on tuotu Ruotsista, Englannista, Hollannista, Saksasta, Unkarista ja Amerikasta.


title: Dandiedinmontinterrieri

text: Dandiedinmontinterrieri on notkea matalajalkainen, pitkärunkoinen koira, jonka huomattavimmat rotupiirteet ovat suuri, runsastukkainen pää, tummat älykkäät silmät ja ainutlaatuinen kaartuva ylälinja. Värejä on kaksi, pippuri (harmaasta lähes mustaan) ja sinappi (vaalean hiekanvärisestä parkinruskeaan). Molemmilla värimuunnoksilla on lähes valkea päätupsu eli "topknot" sekä runkoa selvästi vaaleampi hapsutus raajoissa ja rungon alla. Raajat ovat lyhyet ja vankat, sillä ne on tarkoitettu kaivamiseen. Dandien karvaa ei saa koskaan ajella, ei edes silloin, vaikka koira ei näyttelyissä kävisikään, koska silloin karkean karvan kasvu heikkenee eikä turkista tule säänkestävää.


title: Dandiedinmontinterrieri

text: Dandiedinmontinterrieri on itsenäinen, äärettömän ihmisrakas, päättäväinen, arvonsa tunteva ja erittäin älykäs. Ulkonäöstään huolimatta se ei ole mikään pehmolelu tai lasten leikkikalu. Se tulee yleensä hyvin toimeen muiden koirien kanssa, mutta ilman hyvää kotikasvatusta siitä tulee vaikea käsitellä ja älykkäänä koirana se osaa käyttää omistajansa heikkouksia hyväkseen.


title: Malonihappo

text: Malonihappo on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, valkoisia kiteitä. Sen kemiallinen kaava on CHO ja rakennekaava HOOCCHCOOH. Malonihaposta käytetään myös nimityksiä "propaanidihappo", "metaanidikarboksyylihappo", "dikarboksimetaani" ja "karboksietikkahappo". Malonihapon suolat, esterit ja ionimuoto ovat malonaatteja.


title: Malonihappo

text: Malonihapon moolimassa on 104,1 g/mol, sulamispiste 135 °C (hajoaa), suhteellinen tiheys 1,6 g/cm (vesi = 1,0 g/cm) ja CAS-numero 141-82-2. Malonihapon liukoisuus veteen (20 °C) on 7,3 g/100 ml.


title: Malonihappo

text: Malonihappo dekarboksyloituu kuumennettaessa eli hajoaa etikkahapoksi (CHO) ja hiilidioksidiksi (CO).


title: Malonihappo

text: Malonihappoa valmistetaan teollisesti tyypillisesti syanoetikkahapon hydrolyysillä tai malonaattiestereiden saippuoimisella. Muita tapoja ovat syklopentadieenin otsonolyysi, 1,3-propaanidiolin hapetus ja bioteknisesti maloninitriilistä nitrilaasientsyymin avulla.


title: Malonihappo

text: Malonihappoa ja sen estereitä käytetään orgaanisten aineiden synteeseissä. Sitä käytetään kalliimpien malonaattiestereiden sijasta eräissä synteeseissä. Tyypillinen reaktio on Knoevenagel-kondensaatio ja sitä seuraava dekarboksylaatio. Tätä reaktiota käytetään muun muassa kanelihapon, sinmetasiinin ja sinepaksadiilin synteesissä. Lisäksi malonihappoa voidaan käyttää dietyylimalonaatin synteesissä, alumiinin anodisoinnissa ja apuaineena liimoissa.


title: Malonihappo

text: Ärsyttää silmiä, ihoa ja hengitysteitä.


title: Rayman 2: The Great Escape

text: Rayman 2: The Great Escape on Ubisoftin vuonna 1999 julkaisema tasohyppelypeli. Edellisosaan verrattuna suurin muutos on ympäristön muuttuminen kolmiulotteiseksi. Pelistä tehtiin uusintaversio "Rayman Revolution" PlayStation 2:lle. Pelin pohjalta luotiin myös lyhytikäinen tietokoneanimaatiosarja, jossa tosin esiintyy peleistä Raymanin lisäksi vain pieni keiju. Sarjassa esiintyi ensimmäistä kertaa suuret hyonteistä muistuttavat ihmisten korvaamiseen tarkoitetut hahmot, jollaisia on myös myöhemmin "" -pelissä. "Rayman 2" on myytävänä PlayStation Storessa PlayStation Portablelle ja PlayStation 3:lle. Maaliskuussa 2011 peli julkaistiin Nintendo 3DS:lle "Rayman 3D"-nimen alaisena.


title: Rayman 2: The Great Escape

text: Energiapallot: Vastaa "Raymanin" nyrkin heittoa. Raymanin tehokkaat energiapallot kimpoilevat sitä enemmän mitä pitää lataamisnäppäintä pohjassa. Energiapallojen teho kasvaa myös kultakäsineistä, joita on ympäri maailmaa (kultakäsineet saa myös voittamalla tason The Walk of Power).


title: Rayman 2: The Great Escape

text: Hyppy: Tasohyppelypeliin tyypillisesti kuuluva hyppytaito.


title: Rayman 2: The Great Escape

text: Helikopteri: Raymanin helikopteritukka on esiintynyt lähes kaikissa "Rayman"-peleissä. Tukallaan Rayman siis hidastaa maahan putoamista hypättyään. Beneath the Sanctuary of Rock and Lava -tasossa Ly antaa Raymanille kyvyn, jolla tämä voi lentää propellitukkansa ansiosta.


title: Rayman 2: The Great Escape

text:
Uiminen: Rayman pystyy uimaan vesissä, joita Robo-merirosvot eivät ole vielä saastuttaneet. Veden alla Raymanillä on happimittari, jota saa kasvatettua sinisten lumien tai Carmen-valaan ilmakuplien kautta.
"Rayman Revolution" -versiossa Rayman pystyy ostamaan itselleen uusia voimia, kuten tynnyrin kanssa juokseminen, panosten kimpoaminen ja panosten kimpoaminen vihollisten päistä.


title: Rayman 2: The Great Escape

text:
Robo-merirosvot ovat valloittaneet maailman ja Rayman on ainoa, joka voi pelastaa koko kansan orjuuttamisen. Raymanin pitää päästä Robo-merirosvojen vankilaivaan tuhotakseen amiraali Razorbeardin. Päästäkseen vankilaivaan Rayman tarvitsee eri pyhätöistä neljä taikanaamiota. Niiden avulla Raymanin ystävä Polokus pystyy teleporttaamaan Raymanin Robo-merirosvojen vankilaivaan, jossa amiraali Razorbeard hallitsee.
Raymanillä on uusia ystäviä, joita ei esiintynyt edellisessä osassa.
Raymanin ystävät Rayman 2: The Great Escape -pelissä:
Musiikin peliin on säveltänyt ranskalainen säveltäjä Eric Chevalier.


title: Amha Selassie

text: Amha Selassie (tunnettiin nimellä prinssi Asfaw Wossen) (1916 – 17. helmikuuta  1997) oli Etiopian viimeisen keisarin Haile Selassien poika. Hän oli Etiopian maapaossa olevan keisarillisen neuvoston päämies. Keisarillinen neuvosto julisti hänet 8. huhtikuuta 1989 keisariksi.


title: Amha Selassie

text: Marxilainen derg otti 12. syyskuuta 1974 vallan, ja Amha Selassien isä Haile Selassie syrjäytettiin. Juntta nimitti Amhan keisariksi, kun hän oli kaappauksen aikana Genevessa saamassa sairaalahoitoa. Hän oli halvaantunut 1973. Selassie ei tunnustanut nimitystä eikä palannut kotimaahan. Hän ilmoitti Etiopian suurlähetystölle Lontooseen, että hän aikoo muuttaa kaupunkiin pian. Samalla derg alkoi pidättää keisarisuvun jäseniä. Marraskuussa 1975 vallankumoukselliset lakkauttivat keisarikunnan. Amha Selassie muutti Lontooseen jonne oli paennut keisarillisen perheen jäseniä. Muut keisarillisen perheen jäsenet, kuten Amha Selassien sisko prinsessa Tenagnework, olivat vangittuina Etiopiassa.


title: Amha Selassie

text: Huhtikuussa 1989 Amha Selassie julisti itsensä maanpaossa Lontoossa keisariksi. Mukana kruunajaisissa oli etiopialaisia maanpakolaisia. Seuraavana vuonna hän muutti Yhdysvaltoihin ja asettui asumaan Virginiaan lähelle Washington D.C.:n esikaupunkialueelle, jossa asui suuri etiopialaisemigranttien yhteisö. Kun derg oli pitänyt muita keisarillisen perheen naispuolisia jäseniä vankeina 15 vuotta, se päätti armahtaa heidät. Vuonna 1989 prinsessa Tenagnework vapautettiin. Hän eli vuoden verran hiljaista elämää Addis Abebassa, kunnes hän sai matkustaa veljensä luokse Lontooseen.


title: Amha Selassie

text: Vuonna 1991 derg kukistui vallankaappauksessa, ja Amha Selassie perusti monarkistisen Moa Ambassa -liikkeen. Hänen oli tarkoitus palata kotimaahansa ja haudata isänsä maalliset jäännökset uudelleen. Uusi hallitus ei kuitenkaan suostunut järjestämään edesmenneelle keisarille valtiollisia hautajaisia, joten Amha Selassie ei saanut viisumia Etiopiaan.


title: Amha Selassie

text: Amha Selassie kuoli 80-vuotiaana Virginiassa Yhdysvalloissa 17. helmikuuta 1997. Hänen ruumiinsa lennätettiin kotimaahan, jossa Etiopian ortodoksisen kirkon patriarkka Abune Paulos siunasi ruumiin. Etiopian kruununtavoittelijaksi nousi hänen poikansa Zera Jakob Amha Selassie.


title: Englanninkääpiöterrieri

text: Englanninkääpiöterrieri on brittiläinen koirarotu. Sen jalostuksessa on käytetty manchesterinterrieriä ja italianvinttikoiraa. Englanninkääpiöterrieri kuuluu FCI:n roturyhmään 3. Ensimmäinen englanninkääpiöterrieri tuli Suomeen 1970-luvun alussa.


title: Uşakin maakunta

text: Uşakin maakunta on yksi Turkin 81 maakunnasta. Se sijaitsee länsi-Turkissa ja sen naapurimaakuntia ovat Manisa, Denizli, Afyon ja Kütahya. Uşakin pääkaupunki on Uşak.


title: Uşakin maakunta

text: Vuoden 2015 lopussa arvioitu väkiluku oli 353 048.


title: Uşakin maakunta

text: Uşakin maakunta on jaettu 6 piirikuntaan.


title: Espanjanvinttikoira

text: Espanjanvinttikoira () on Espanjasta entisen Kastilian kuningaskunnan eli nykyisten Kastilia ja Leónin ja Kastilia- La Manchan maakunnista kotoisin oleva koirarotu. Se kuuluu FCI:n roturyhmään 10. Espanjanvinttikoiran sanotaan kehittyneen kelttiläisistä vinttikoirista ja arabialaisista sloughi-tyyppisistä vinttikoirista. Suomeen rotu saapui vasta 1990-luvulla.


title: Espanjanvinttikoira

text: Rotua käytetään Espanjassa edelleen jäniksenmetsästyksessä. Espanjanvinttikoirien pitoon liittyy vakavia eläinoikeuskysymyksiä, sillä metsästyskauden lopussa useimmat koirat hylätään tai tapetaan, usein julmilla tavoilla kuten hirttämällä. Huonosti metsästäneet koirat hirtetään vanhan tavan mukaan matalammalle, jotta kuolema on hitaampi. Koiria poltetaan elävältä, hukutetaan ja hakataan. Arvoiden mukaan Espanjassa tapetaan ja hylätään kymmeniä tuhansia galgoja vuosittain.


title: Espanjanvinttikoira

text: Suomessa on useita Espanjasta adoptoituja galgoja joita ei ole merkitty Kennelliiton rekisteriin. Useat vapaaehtoisvoimin ja lahjoitusvaroin toimivat yhdistykset toimivat galgojen tilanteen parantamiseksi Espanjassa niin paikallisestikin kuin etsimällä galgoille adoptiokoteja. Galgoja adoptoidaan Suomen lisäksi useisiin Euroopan maihin ja Yhdysvaltoihin.


title: Espanjanvinttikoira

text: Espanjanvinttikoira on luonteeltaan epäluuloinen, mikä johtuu rodun alkukantaisuudesta. Se tarvitsee aikaa uusien asioiden hyväksymiseen, mutta se kiintyy perheeseensä hyvin voimakkaasti. Vieraita kohtaan se on varautunut, mutta ei aggressiivinen. Arvokas ja pidättyväinen, kotioloissa paljon nukkuva, mukavuutta ja sohvan pehmeyttä arvostava koira joka osoittautuu kuitenkin metsästystilanteissa erittäin energiseksi ja eloisaksi.


title: Zera Jakob Amha Selassie

text: Zera Jakob Amha Selassie (s. 1953) on Etiopian keisarin Haile Selassien lapsenlapsi. Etiopian vallankumouksen jälkeen vuonna 1974 hän asui maapaossa Britanniassa, jossa hän opiskeli. Myöhemmin hän asui Yhdysvalloissa. Nykyään hän asuu Addis Abebassa.


title: Zera Jakob Amha Selassie

text: Zera Jakob kävi koulunsa Eton Collegessa ja Cambridgen yliopistossa.


title: Zera Jakob Amha Selassie

text: Hänen isoisänsä nimitti hänet varakeisariksi vuonna 1974, kun hänen isänsä Amha Selassie oli saanut halvauksen.


title: Zera Jakob Amha Selassie

text: Kun Etiopian kuningaskunta kaatui vuonna 1974, Zera Jakob valmistui Cambridgen yliopistosta ja oli töissä pankissa Yhdysvalloissa. Myöhemmin hän palasi Lontooseen, jonne hänen isänsä Amha Selassie oli palannut sairaalahoidosta Genevestä. Amha Selassie muutti Virginiaan vuonna 1989 mutta Jakob asettui asumaan Manchesteriin. Hän palasi Etiopiaan pysyvästi, kun hänen isänsä kuoli vuonna 1997.


title: Giuseppe Gené

text: Giuseppe Gené (9. joulukuuta 1780 Turbigo, Lombardia – 14. heinäkuuta 1847 Torino) oli italialainen luonnontieteilijä.


title: Giuseppe Gené

text: Gené opiskeli Pavian yliopistossa. Hän kirjoitti suuren määrän tieteellisiä artikkeleita, etupäässä entomologiasta. 1828 hänet nimitettiin yliopiston apulaislehtoriksi. Seuraavana vuonna hän matkusti Unkariin tutkimaan hyönteisiä. Vuosina 1833–1838 hän teki neljä hyönteisten keruumatkaa Sardiniaan.


title: Giuseppe Gené

text: 1830 Genéstä Franco Andrea Bonellin seuraaja Torinon yliopiston eläintieteen professorina ja Kuninkaallisen eläinmuseon johtajana.


title: Giuseppe Gené

text: Gené nimesi ja kuvaili linnuista muun muassa välimerenhaukan ("Falco eleonora"). Hänen kunniakseen on nimetty kaitanokkalokki ("Larus genei").


title: Star Trek (animaatiosarja)

text: Star Trek: The Animated Series (ST: TAS, TAS), alun perin nimellä Star Trek, on Daytime Emmy -palkittu televisioanimaatiosarja, joka perustuu samannimiseen televisiosarjaan "Star Trek" (1966–69), ja jota esitettiin alun perin vuosina 1973–1974 kahden tuotantokauden ajan, yhteensä 22:n jakson verran. Jokainen jakso kestää hieman yli 20 minuuttia ja tekijät olivat enimmäkseen samat, jotka olivat tekemässä myös alkuperäistä televisiosarjaa. Myös sarjan päähenkilöinä ovat lähes kaikki alkuperäisen sarjan päähenkilöt, ja ääninäyttelijöinä toimii suurin osa alkuperäisen "Star Trek" -televisosarjan näyttelijäkaartista.


title: Star Trek (animaatiosarja)

text: "The Animated Series" on järjestyksessä toinen "Star Trek" -televisiosarja. Sarja on jäänyt "Star Trek" -fanien keskuudessa melko tuntemattomaksi eikä ole herättänyt samanlaista arvostusta kuin alkuperäinen televisiosarja. Sarjan tarkoituksena oli jatkaa tähtilaiva "USS Enterprisen" viisivuotista matkaa, jota oli tehty alkuperäisessä sarjassa kolme tuotantokautta. "The Animated Series" nähdäänkin joissain yhteyksissä jonkinlaisena alkuperäisen "Star Trek" -televisiosarjan neljäntenä tuotantokautena.


title: Star Trek (animaatiosarja)

text: "Star Trekin" luoja Gene Roddenberry teki animaatiosarjaa pelkästään rahan takia, minkä vuoksi hän pyysi, ettei sarjaa liitettäisi "Star Trekin" viralliseen "kaanoniin". Käytännössä se tarkoittaa, että sarjan tapahtumat eivät ole virallisesti tapahtuneet "Star Trekin" maailmassa. Poikkeuksena tästä on jakso "Yesteryear", joka kertoo Mr. Spockin nuoruudesta.


title: Star Trek (animaatiosarja)

text: Sarjan liittämisestä "Star Trekin" kaanoniin on väitelty pitkään. Puolestapuhujat viittaavat mm. kapteeni James T. Kirkin toiseen etunimeen, joka kerrottiin ensimmäisen kerran "The Animated Series" -sarjan jaksossa "Bem". Myös "holokansi" nähtiin ensimmäistä kertaa "Animated Series" -sarjassa. Virallisen "Star Trekin" kaanonin ja "Animated Series" -sarjan tarinoissa on kuitenkin monia ristiriitoja, mikä puhuu animaatiosarjan "Star Trekin" kaanoniin liittämistä vastaan.


title: Jean-Claude Malgoire

text: Jean-Claude Malgoire (25. marraskuuta 1940 Avignon Ranska – 14. huhtikuuta 2018) oli ranskalainen oboensoittaja, musikologi sekä orkesterinjohtaja.


title: Jean-Claude Malgoire

text: Jean-Claude Malgoire aloitti musiikin opinnot oman kotikaupunkinsa, Avignonin, musiikkiopistossa ja jatkoi niitä sittemmin Pariisin konservatoriossa. Konservatoriossa hän ansioitui ensimmäisen palkinnon arvoisesti sekä oboen soitossa että kamarimusiikissa. Näin hän pääsi aloittamaan loistavan solistisen uransa instrumentalistina. Jopa hänen tyttärensä Florence Malgioire seuraa perhetraditiota barokkiviulistina.


title: Jean-Claude Malgoire

text: Vuonna 1966 hän joidenkin ystäviensä kanssa perusti yhtyeen nimeltä ""La Grande Écurie et la Chambre du Roy"". Tämä oli ensimmäisiä yhtyeitä, jotka erikoistuivat barokkimusiikin soittamiseen ja käyttivät siihen aikakauden soittimia.


title: Jean-Claude Malgoire

text: Hän voitti vuonna 1968 ensimmäisen palkinnon "Concours international de Genève" -kilpailussa. Vuonna 1972 hänestä tuli solisti ""Ensemble 2e2m"" yhtyeeseen. Hänet nimitetään myös englannintorven solistiksi Orchestre de Parisiin.


title: Jean-Claude Malgoire

text: Tämän lisäksi hänen toimeliaisuutensa suuntautui myös "La Grande Écurie et La Chambre du Roy" -orkesterin johtamiseen. Hän on soittanut myös suurten orkestereiden solistina ja eritoten Seiji Ozawan ja Herbert von Karajanin toimiessa kapellimestareina.


title: Jean-Claude Malgoire

text: Vuoden 1975 jälkeen hän on äänittänyt lukuisia oopperoita, joista jotkut ovat olleen maailman ensimmäisiä äänityksiä, tällaisia ovat Georg Friedrich Händelin Rinaldo, Jean-Baptiste Lullyn Alcaste jne. Vuonna 1992 hänet palkittiin Antonio Vivaldin teoksesta Montezuma "Victoire de la musique"-palkinnolla.


title: Enipeus

text: Enipeus oli kreikkalaisessa mytologiassa jokijumala, Okeanoksen ja Tethyksen poika.


title: Enipeus

text: Enipeukseen rakastui kuolevainen nainen nimeltään Tyro, joka oli naimisissa Kretheus-nimisen miehen kanssa. Tyron yrityksistä huolimatta Enipeus torjui tämän lähentelyt toistuvasti. Eräänä päivänä Poseidon kuitenkin iski silmänsä Tyroon ja tekeytyi Enipeukseksi tyydyttääkseen mielihalunsa. Tästä suhteesta syntyivät kaksoispojat Pelias ja Neleus.


title: Enipeus

text: Enipeus-joki (nykyinen Enipéas) sijaitsee Thessaliassa, ja sillä oli suuri merkitys Farsaloksen taistelussa.


title: Fila brasileiro

text: Fila brasileiro on Brasiliasta kotoisin oleva koirarotu. Se kuuluu FCI:n roturyhmään 2.


title: Fila brasileiro

text: Fila brasileiro on luonteeltaan rohkea ja päättäväinen. Se on myös uskollinen ja kiintynyt perheeseensä. Fila brasileirolla on voimakas taipumus vartioimiseen, ja se saattaa olla epäluuloinen vieraita kohtaan. Isäntäväkeään kohtaan ne ovat tottelevaisia, lauhkeita ja erityisen kärsivällisiä lasten suhteen. Fila brasileiro on ainoa rotu, jonka on edellytetty olevan vihainen.


title: Fila brasileiro

text: Rotu kehitettiin alun perin karanneiden orjien kiinniottamiseen ja suurriistan metsästykseen. Yhdysvaltain merijalkaväki käyttää rotua palveluskoirana.


title: Fila brasileiro

text: Rodun kasvattaminen Tanskassa on ollut kiellettyä vuodesta 2010.


title: Karsikon koulu

text: Karsikon koulu on Joensuussa sijaitseva alakoulu.


title: Karsikon koulu

text: Karsikon koulu aloitti toimintansa Pielisensuun kouluna vuonna 1892. Tarve koulun perustamiselle oli ilmeinen, koska Karsikon sahan ympärille oli syntynyt asukastihentymä, jossa kouluikäisten lasten määrä oli merkittävä ja jatkuvassa kasvussa. Karsikon sahan johtaja C.J. Cederberg oli myötämielinen koulun perustamishankkeelle ja lupasi antaa koulun tarvitsemat tilat veloituksetta Karsikon sahalta. Koulu päätettiin avata mahdollisimman pian ts. heti, kun saadaan opettaja palkatuksi. Koulun ensimmäiseksi opettajaksi palkattiin ylioppilas Hassinen, ja koulu päätettiin aloittaa 25. tammikuuta 1892 kello kymmenen aamulla.


title: Karsikon koulu

text: Kansanedustaja Pekka Ravi toimi koulun rehtorina vuosina 1990-2009. Nykyään rehtorin tehtäviä hoitaa Jussi T. Koski.


title: Tempest (yhtye)

text: Tempest oli brittiläinen progressiivista rockia soittanut yhtye, joka perustettiin vuonna 1972. Ensimmäisessä kokoonpanossa soittivat Allan Holdsworth (kitara, myöhemmin Soft Machine, Gong ja U.K.), Jon Hiseman (rummut, aikaisemmin Colosseum ja myöhemmin Colosseum II), Mark Clarke (basso, aikaisemmin Colosseum ja Uriah Heep) sekä Paul Williams (laulu ja kosketinsoittimet). Kitaristi Ollie Halsall (Patto, Timebox, The Rutles) oli yhtyeen toinen kitaristi kesäkuusta 1973 ja hän oli mukana yhtyeen toisella levyllä, joka tehtiin triona. Yhtyettä kutsuttiin pieneksi superyhtyeeksi.


title: Tempest (yhtye)

text: Yhtye julkaisi kaksi albumia, "Tempest" (1973) (alun perin julkaistu nimellä "Jon Hiseman's Tempest") ja "Living in Fear" (1974).


title: Tempest (yhtye)

text: Tempest esiintyi Suomessa 24.1.1973 Tavastia-klubilla Helsingissä ensimmäisessä kokoonpanossaan.


title: Tempest (yhtye)

text: Alkuperäisjäsenet:


title: Tempest (yhtye)

text: Myöhäisemmät jäsenet:Puoli A:


title: Tempest (yhtye)

text: Puoli B:Puoli A:


title: Tempest (yhtye)

text: Puoli B:


title: BWO

text: BWO on ruotsalainen, vuonna 2004 perustettu elektronista popmusiikkia esittävä trio. Yhtyeeseen kuuluvat laulaja Martin Rolinski, kosketinsoittaja Marina Schjiptjenko sekä kappaleista ja tuotannosta vastaava Alexander Bard, joka tunnetaan 1990-luvulla listamenestystä saavuttaneesta yhtyeestä Army of Lovers. Yhtye aloitti toimintansa nimellä Bodies Without Organs, mutta lyhensi vuonna 2006 nimensä muotoon BWO. Yhtye on nauttinut suurta suosiota Skandinaviassa ja muualla Euroopassa koko uransa ajan. Ruotsissa BWO on äänestetty parhaaksi yhtyeeksi kahtena vuotena peräkkäin ohi Kentin ja The Cardigansin. Yhtye on ollut listaykkösenä Ukrainassa, Ruotsissa, Japanissa, Libanonissa, Turkissa ja Isossa-Britanniassa.


title: BWO

text: BWO julkaisi debyyttilevynsä "Prototype" Venäjällä joulukuussa 2004. Se menestyi Venäjällä, Ukrainassa, Suomessa ja erityisesti yhtyeen kotimaassa, missä yhtye saavutti seitsemän Top-20-hittisingleä. Albumi pysyi Ruotsin virallisella listalla yli 60 viikkoa myyden tuplaplatinaa. Vuonna 2005 yhtye osallistui Ruotsin euroviisukarsintoihin kappaleella ”Gone”, mutta putosi kilpailusta ensimmäisten joukossa. Kappaleesta tuli kuitenkin hitti ja se nousi listaykköseksi Libanonissa.


title: BWO

text: Yhtyeen toinen albumi "Halcyon Days" ilmestyi huhtikuussa 2006. Se nousi Ruotsissa heti listaykköseksi myyden kultaa ennakkoon. Levyn ensimmäinen single ”Temple of Love” nousi Ruotsin singlelistan ykköseksi ja menestyi myös Itä-Euroopassa ja muualla Skandinaviassa. Joulukuussa 2006 BWO julkaisi vielä remixlevyn "Halcyon Nights".


title: BWO

text: Kolmas studioalbumi "Fabricator" julkaistiin syyskuussa 2007. Se nousi Ruotsissa kuudenneksi. Levyn myynti alkoi hyvin, mutta muutamassa viikossa se putosi Ruotsin albumilistalta. Albumin ensimmäinen single ”Save my Pride” nousi listaykköseksi Turkissa saavuttaen taajan radiosoiton myös Skandinaviassa. Single ”Rhythm drives me crazy” valittiin Ruotsissa vuoden 2007 naisten MM-jalkapallojoukkueen teemakappaleeksi.


title: BWO

text: Vuoden 2008 alussa yhtye sai ensimmäisen hitin Ison-Britannian listalle remix-versiolla vanhasta hittisinglestä ”Sunshine in the Rain”. Sitä soitettiin paljon BBC:n Radio 2 -kanavalla, mikä nosti sen julkaisuviikolla Indie-listan ykköseksi. BWO on saavuttanut aikaisemmin kaksi Top-10-hittiä Ison-Britannian klubilistalla singleillä ”Sixteen tons of Hardware” ja ”Chariots of fire”. Yhtye on myös esiintynyt neljä kertaa Lontoon G-A-Y-tapahtumassa.


title: BWO

text: BWO on saavuttanut merkittävää menestystä radiohittiartistina. Yhtye on koko 2000-luvulla eniten Euroopassa radiosoittoa saanut artisti Robbie Williamsin jälkeen. Vuosina 2005 ja 2006 BWO oli myös Ruotsissa selvästi eniten soittoaikaa saanut artisti.


title: BWO

text: Vuonna 2008 yhtye osallistui jälleen Eurovision laulukilpailun karsintoihin kappaleella ”Lay your love on me”. Kappale julkaistiin heinäkuussa myös Isossa-Britannissa, ja se nousi jälleen menestyksekkäästi Indie-listalla toiseksi ja saavutti suuren soittomäärän BBC:n Radio 1- ja 2 -kanavilla. Myös seuraavat Britanniassa julkaistut promosinglet ”Will My Arms Be Strong Enough” ja ”Destiny Of Love” nousivat isoiksi radiohiteiksi.


title: BWO

text: Yhtye päätti olla julkaisematta uutta albumia vuonna 2008. Sen sijaan yhtye julkaisi lähes kaikki singlet kattavan kokoelma-albumin "". Se myi Ruotsissa kultaa viikossa ja nousi albumilistan kolmanneksi. Koska yhtye ei ollut aiemmin julkaissut yhtään albumia Britanniassa, oli tämä myös ensimmäinen täyspitkä julkaisu siellä kesällä 2008. Myöhemmin syksyllä julkaistiin myös kaikki aiemmat albumit Britanniassa. BWO saavutti myös suosiota Yhdysvalloissa ”Chariots Of Fire” -singlellä, joka nousi korkeimmillaan sijalle 40 Billboard Dance/Club Play -listalla. Kyseessä oli yhtyeen ensimmäinen julkaisu Yhdysvalloissa.


title: BWO

text: Keväällä 2009 yhtye osallistui jälleen euroviisukarsintaan kappaleella ”You’re not Alone”, mutta putosi heti alkumetreillä. Vaikka yhtyeen lavashow sai paljon hyviä arvioita, kappale ei vedonnut ruotsalaisiin äänestäjiin. Kappale nousi silti yhdenneksitoista Ruotsin virallisella Top-60-singlelistalla.


title: BWO

text: Yhtye julkaisi uuden albumin "Big Science" 1. huhtikuuta 2009 ja nousi menestyksekkäästi Ruotsin albumilistalla 9. sijalle. Albumilta on myös julkaistu toinen single ”Right here, Right now”, joka sai loistavia arvosteluja medioissa ympäri Eurooppaa. Myös brittiläinen Popjustice-lehti ennusti sitä yhdeksi vuoden 2009 suurimmista hiteistä. Vaikka yhtye promosi uutta singleään ja albumia ahkerasti ympäri Eurooppaa ja Britanniaa kesän 2009, siitä ei tullut kuin pieni radiohitti. Lokakuussa 2009 ja tammikuussa 2010 julkaistut ”Rise to the Occasion” ja ”Kings of Tomorrow” eivät nousseet hiteiksi ja ne julkaistiin ainoastaan Skandinaviassa digitaalisessa muodossa.


title: BWO

text: Keväällä 2009 BWO löi läpi Japanissa erityisesti Aasian maita varten julkaistulla kokoelma-albumilla "Sunshine in The Rain".


title: BWO

text: Yhtye piti taukoa keikkailusta vuoden 2010 ja palasi studioon levyttämään uutta albumiaan vuonna 2011. Tästä huolimatta yhtyeeltä on ilmestynyt Yhdysvalloissa Remix-single "Right Here Right Now" -kappaleesta keväällä 2010. Kappaleen uudesta versiosta vastaa dj Ralph Rosario, joka on muun muassa Madonnan ja Justin Timberlaken vakiomiksaajia. Kyseessä on yhtyeen toinen singlejulkaisu Yhdysvalloissa. Kappaleesta on julkaisun jälkeen hiljalleen noussut yhtyeen ensimmäinen suuri hitti Amerikoissa. Yhtye on saanut paljon radiosoittoa ja näkyvyyttä Yhdysvalloissa, jonka ansiosta BWO sai ensimmäisen Top-10-hittinsä, kun "Right Here Right Now" nousi Amerikan listoilla sijalle kahdeksan.


title: BWO

text: BWO:n tauon aikana Alexander Bard tekee musiikkia uuden yhtyeensä Gravitonasin kanssa, joka julkaisi ensimmäisen singlensä huhtikuussa 2010 ja albumin myöhemmin kesällä. Yhtyeen musiikki poikkeaa hyvin voimakkaasti Bardin aiemmista projekteista, sillä se edustaa koneellista rock-musiikkia. Marina taas tekee työtä vanhan Page-yhtyeensä kanssa ja Martin keskittyy perhe-elämään, sillä hänestä tuli isä loppuvuodesta 2009.


title: Valintalajittelu

text: Valintalajittelu () on tietojenkäsittelytieteessä tehoton mutta yksinkertainen ja intuitiivinen lajittelualgoritmi. Sen keskimääräinen asymptoottinen suoritusaika on "O"("n").


title: Valintalajittelu

text: Algoritmi voidaan ilmaista seuraavasti:Tällöin silmukkainvariantti on:


title: Valintalajittelu

text: C-kielellä koko algoritmi, mukaan lukien minimiarvon etsiminen, voidaan kirjoittaa seuraavasti:


title: Good Morning Revival

text: Good Morning Revival on yhtyeen Good Charlotte neljäs studioalbumi, joka julkaistiin 27. maaliskuuta 2007. Albumilta on julkaistu singlet "The River", "Keep Your Hands Off My Girl" ja "Dance Floor Anthem (I Don't Want to Be in Love)"


title: Good Morning Revival

text: Albumi nousi Yhdysvalloissa Billboard 200 -listan seitsemännelle sijalle. Suomessa se debytoi Suomen virallisen listan kuudennellatoista sijalla, ja putosi toisella listaviikollaan sijalle 36.


title: Good Morning Revival

text: Kaikki kappaleet kirjoittaneet Benji Madden, Joel Madden ja Don Gilmore, ellei toisin mainittu.


title: Innovaatiojournalismi

text: Innovaatiojournalismi (lyhenteenä "injo") on journalistinen genre tai lähestymistapa, jossa innovaatioita käsitellään laajalla, yleisellä tasolla eikä yksittäisinä innovaatioina. Innovaatiojournalismi kertoo esimerkiksi tieteen ja tekniikan kehityssuunnista, teollisuuden tuotantoprosesseista sekä immateriaalioikeuksista. Aate on syntynyt Ruotsissa 2003 Suomen Tekesiä paljolti vastaavan Vinnovan innovaatiojournalismiprojektissa.


title: Innovaatiojournalismi

text: Hankkeessa on ruotsalaisia journalisteja lähetetty Yhdysvaltoihin harjoittelemaan sikäläisiin teknologian ja talouden huippumedioihin, kuten Wall Street Journaliin ja uuteen Red Herringiin. Suomesta projektiin on Sitran hallinnoiman ohjelman puitteissa osallistunut neljä stipendiaattia .


title: Innovaatiojournalismi

text: Projekti toimii Stanfordin yliopistossa Kalifornian Piilaaksossa, jossa on järjestetty neljä kansainvälistä innovaatiojournalismin konferenssia (vuosina 2004, 2005, 2006 ja 2007).


title: Innovaatiojournalismi

text: Tampereen yliopiston Journalismin tutkimusyksikössä toteutettiin 2005–2007 kaksivuotinen Tekesin rahoittama Innovaatiojournalismin tutkimus- ja koulutusohjelma, jonka koulutuskomponentin suunnitteli dosentti Seppo Sisättö ja tutkimuskomponentin tiedetoimittaja, valtiotieteen tohtori Erkki Kauhanen. Tutkimuksen toteuttivat Erkki Kauhanen ja Elina Noppari, ja sen loppuraportti on julkaistu Tekesin sarjassa Technology Review. Jyväskylän yliopistossa järjestettiin syksyllä 2005 Suomen ja mahdollisesti koko maailman ensimmäinen yliopistolliseen tutkintoon sisällytettävissä oleva innovaatiojournalismin kurssi, jonka luennoi Tampereen injo-kolutukseen osallistunut tutkija Turo Uskali.


title: Innovaatiojournalismi

text: Ruotsin Vinnova-hankkeen johtaja ja sen konseptin kehittänyt David Nordfors määrittelee innovaatiojournalismin niin, että se


title: Innovaatiojournalismi

text: Kauhanen ja Noppari (2007) ovat arvostelleet tätä alkuperäistä muotoilua siitä, että se unohtaa sosiaaliset ja kulttuuriset innovaatiot, jotka kuitenkin ovat välttämätön osa kaikkea teknologista muutosta. He ovat pyrkineet kehittämään käsitettä määrittelemällä sen laajemmin eräänlaisena tulevaisuusjournalismina siten, että se


title: Innovaatiojournalismi

text: Kauhanen ja Noppari näkevät innovaatioiden diffuusion (eli mahdollisimman nopean, tehokkaan ja laajan käyttöönoton) talouden tuottavuuden kannalta keskeisenä prosessina ja katsovat, että endogeeniset talousteoriat, jotka rakentuvat innovaation käsitteen varaan, mutta pitävät innovaatioiden viestintää ja diffuusiota itsestäänselvänä, eivät tavoita taloudellisen kasvun todellista dynamiikkaa ja luonnetta. He esittävät, että talousteorioihin tulee liittää "viestintäehto", joka pakottaa kiinnittämään innovaatiopolitiikassa riittävästi huomiota innovaatioviestintään, jonka yksi osa on innovaatiojournalismi.


title: Innovaatiojournalismi

text: Korostaakseen innovaatiotoiminnan yhteiskunnallista ulottuvuutta Kauhanen ja Noppari ovat ehdottaneet siirtymistä "innovaatiopolitiikasta innovaatioyhteiskuntapolitiikkaan". Brittiläistä Geoff Mulgania seuraten he ehdottavat, että Suomeen pitäisi perustaa teknologisten osaamiskeskusten lisäksi ""sosiaalisia piilaaksoja"", joilla he tarkoittavat joko maantieteellisesti rajattuja tai virtuaalisia kokeilualueita, joissa sosiaalisia innovaatioita pyritään erityisesti etsimään ja tukemaan aivan niin kuin nyt on olemassa tukijärjestelmiä teknologisille ja kaupallisille innovaatioille. Sosiaalisten innovaatioiden mahdollisimman tehokas kokeileminen ja tukeminen esimerkiksi kunnallisella tasolla saattaa edellyttää lainmuutoksia.


title: Innovaatiojournalismi

text: Helmikuussa 2007 Suomessa perustettiin "Innovaatiojournalismin Seura", joka jakoi huhtikuussa 2007 valtakunnallisilla Journalismin päivillä ensimmäisen innovaatiojournalismin palkinnon, "Innovaatiokide 2007". Palkinnon voitti toimittaja Sami Suojanen Aamulehdestä artikkelillaan "Puhdasta valoa", joka esitteli Tampereen seudulla toimivia laserteknologian yrityksiä. Voittajan valitsi seuran pyynnöstä tulevaisuudentutkija Mika Mannermaa.


title: Heaven Förbid

text:
Heaven Förbid on Blue Öyster Cultin albumi vuodelta 1998. Se oli yhtyeen ensimmäinen albumi kymmeneen vuoteen. Albumin nimeksi piti alun perin tulla "Ezekiel's Wheel". Euroopan versiossa on erilainen kansikuva (alempi kuva).
sekä:


title: Johannes Hedwig

text: Johannes Hedwig (1730-1799) oli saksalainen kasvitieteilijä ja sammaltutkija. Hän oli lehtisammalten tutkimuksen uranuurtaja. Suuri osa Euroopan ja samalla Suomen lehtisammallajeista on Hedwigin ensimmäisenä tieteelle kuvaamia, kuten metsäkerrossammal "Hylocomium splendens" (Hedw.). Hedwig kunnostautui myös sammalkasvien anatomian tutkijana. Hän tutki mm. lehtisammalten siittiö- ja munapesäkkeitä.


title: Jakamarit

text: Jakamarit (Galbulidae) on tikkalintujen heimo, jonka lajeja tavataan Etelä-Amerikassa. Ne ovat tyylikkäitä, kiiltäviä lintuja, jotka sieppaavat ravinnokseen hyönteisiä lennosta. Ne pesivät koloissa, ja munivat 2–4 munaa maakoloon. Heimoon kuuluu 20 lajia, jotka jaetaan viiteen sukuun. Yleisin laji on noin 25 cm pitkä ruostepyrstöjakamari ("Galbula ruficauda"), joka elää Meksikossa.